กฎกระทรวง (พ.ศ. 2511) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารอากาศ ฉบับที่ 13 (ฉบับ Update ณ วันที่ 03/12/2523)

กฎกระทรวง

กฎกระทรวง
(พ.ศ. ๒๕๑๑)
ออกตามความในพระราชบัญญัติเครื่องแบบทหาร
พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓[๑]

อาศัยอำนาจตามความในมาตรา ๕
แห่งพระราชบัญญัติเครื่องแบบทหาร พุทธศักราช ๒๔๗๗
ซึ่งแก้ไขเพิ่มเติมโดยพระราชบัญญัติเครื่องแบบทหาร แก้ไขเพิ่มเติม พุทธศักราช ๒๔๗๘
และมาตรา ๗ แห่งพระราชบัญญัติเครื่องแบบทหาร พุทธศักราช ๒๔๗๗
รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้

ข้อ ๑ 
ให้ยกเลิกกฎกระทรวง (พ.ศ. ๒๕๐๖) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๒

ข้อ ๒  ลักษณะ
ชนิด และประเภทของเครื่องแบบทหารอากาศ กับการแต่งเครื่องแบบทหารอากาศ
ให้เป็นไปตามที่กำหนดในกฎกระทรวงนี้

ภาค ๑
เครื่องแบบทหารชาย

หมวด ๑
ชนิดของเครื่องแบบ

ข้อ ๓  เครื่องแบบพลทหาร มี ๕ ชนิด คือ
(๑) เครื่องแบบปกติ ประกอบด้วย
(ก) หมวกทรงหม้อตาลสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักสีน้ำเงินดำ
(จ) รองเท้าหุ้มข้อหนังสีดำ
ในโอกาสลำลองจะใช้รองเท้าหุ้มส้นหนังสีดำก็ได้
(๒) เครื่องแบบฝึก ประกอบด้วย
(ก) หมวกแก๊ปทรงอ่อนหรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักสีเทา
(จ) รองเท้าสูงครึ่งน่องหนังสีดำชนิดผูกเชือก
(๓) เครื่องแบบสนาม เช่นเดียวกับเครื่องแบบฝึก
และให้ใช้เครื่องสนามด้วย
(๔)[๒]
เครื่องแบบครึ่งยศ เช่นเดียวกับเครื่องแบบฝึก เว้นแต่ให้ใช้หมวกเหล็กสีเทา
สำหรับพลทหารในกองพันทหารอากาศโยธิน ๑ รักษาพระองค์
กรมอากาศโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๕)[๓]
เครื่องแบบเต็มยศ เช่นเดียวกับเครื่องแบบฝึก เว้นแต่ให้ใช้หมวกเหล็กสีเทา
สำหรับพลทหารในกองพันทหารอากาศโยธิน ๑ รักษาพระองค์
กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่และเสื้อชั้นนอกคอปิดสีบานเย็น

ข้อ ๔ 
เครื่องแบบนักเรียนดุริยางค์ นักเรียนจ่าอากาศ
และนายทหารประทวนชั้นจ่าอากาศ มี ๙ ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง) รองเท้าหุ้มส้นหนังสีดำหรือรองเท้าหุ้มข้อหนังสีดำชนิดยืดข้าง
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักสีน้ำเงินดำ
(จ) รองเท้าหุ้มส้นหรือรองเท้าหุ้มข้อหนังสีดำ
(๕) เครื่องแบบฝึก ประกอบด้วย
(ก) หมวกแก๊ปทรงอ่อนหรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักสีเทา
(จ) รองเท้าสูงครึ่งน่องหนังสีดำชนิดผูกเชือก
(๖) เครื่องแบบสนาม เช่นเดียวกับเครื่องแบบฝึก
และให้ใช้เครื่องสนามด้วย
(๗)[๔]
เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้รองเท้าหุ้มข้อหนังสีดำ
สำหรับนายทหารประทวนชั้นจ่าอากาศในกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง
ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๘)[๕]
เครื่องแบบเต็มยศขาว เช่นเดียวกับเครื่องแบบปกติขาว
เว้นแต่ให้ใช้รองเท้าหุ้มข้อหนังสีดำ
สำหรับนายทหารประทวนชั้นจ่าอากาศในกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่และเสื้อชั้นนอกคอปิดสีบานเย็น
(๙) เครื่องแบบเต็มยศเทา
เช่นเดียวกับเครื่องแบบปกติเทาคอแบะ เว้นแต่ให้ใช้รองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา

ข้อ ๕  เครื่องแบบนายทหารประทวนชั้นพันจ่าอากาศ
มี ๑๐ ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง) รองเท้าหุ้มส้นหนังสีดำหรือรองเท้าหุ้มข้อหนังสีดำชนิดยืดข้าง
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรวงหม้อตาลสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักสีน้ำเงินดำ
(จ) รองเท้าหุ้มส้นหรือรองเท้าหุ้มข้อหนังสีดำ
(๕) เครื่องแบบฝึก ประกอบด้วย
(ก) หมวกแก๊ปทรงอ่อนหรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็ดขัดด้ายถักสีเทา
(จ) รองเท้าสูงครึ่งน่องหนังสีดำ
(๖) เครื่องแบบสนาม เช่นเดียวดับเครื่องแบบฝึก และให้ใช้เครื่องสนามด้วย
(๗)[๖]
เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้รองเท้าหุ้มข้อหนังสีดำ
สำหรับนายทหารประทวนชั้นพันจ่าอากาศในกองพันทหารอากาศโยธิน
๑ รักษาพระองค์ กรมอากาศโยธิน
มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๘)[๗]
เครื่องแบบเต็มยศขาว เช่นเดียวกับเครื่องแบบปกติขาว
เว้นแต่ให้ใช้รองเท้าหุ้มข้อหนังสีดำ
สำหรับนายทหารประทวนชั้นพันจ่าอากาศในกองพันทหารอากาศโยธิน
๑ รักษาพระองค์ กรมอากาศโยธิน
มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่และเสื้อชั้นนอกคอปิดสีบานเย็น
(๙) เครื่องแบบเต็มยศเทา
เช่นเดียวกับเครื่องแบบปกติเทาคอแบะ เว้นแต่ให้ใช้รองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา
(๑๐) เครื่องแบบสโมสร เช่นเดียวกับเครื่องแบบปกติขาว
เว้นแต่ให้ใช้รองเท้าสโมสร

ข้อ ๖  เครื่องแบบนักเรียนนายเรืออากาศ มี ๑๒
ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง)
รองเท้าหุ้มส้นหนังสีดำหรือรองเท้าหุ้มข้อหนังสีดำชนิดยืดข้าง
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักสีน้ำเงินดำ
(จ) รองเท้าหุ้มส้นหรือรองเท้าหุ้มข้อหนังสีดำ
(๕) เครื่องแบบฝึก ประกอบด้วย
(ก) หมวกแก๊ปทรงอ่อนหรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักสีเทา
(จ) รองเท้าสูงครึ่งน่องหนังสีดำชนิดผูกเชือก
(๖) เครื่องแบบสวนสนาม มี ๒ ชนิด คือ
(ก) เครื่องแบบสวนสนาม ก. ประกอบด้วย
(๑) รองในหมวกเหล็กสีเทา
(๒) เสื้อชั้นนอกรัดเอวสีเทา
(๓) ผ้าพันคอสีฟ้าอ่อน
(๔) กางเกงขายาวสีเทา
(๕) เข็มขัดด้ายถักสีขาว
(๖) รองเท้าสูงครึ่งน่องหนังสีดำชนิดผูกเชือก
(ข) เครื่องแบบสวนสนาม ข. ประกอบด้วย
(๑) หมวกทรงหม้อตาลสีขาว
(๒) เสื้อชั้นนอกรัดเอวสีเทา
(๓) กางเกงขายาวสีขาว
(๔) เข็มขัดหนังสีขาว
(๕) รองเท้าหุ้มข้อหนังสีดำ
เครื่องแบบสวนสนาม ข. ให้แต่งเฉพาะในงานพิธีของโรงเรียนนายเรืออากาศ
(๗) เครื่องแบบสนาม เช่นเดียวกับเครื่องแบบฝึก
และให้ใช้เครื่องสนามด้วย
(๘)[๘]
เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าหุ้มข้อหนังสีดำ
และให้มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง
เครื่องแบบครึ่งยศรักษาพระองค์ ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๙)[๙]
เครื่องแบบเต็มยศขาว เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าหุ้มข้อหนังสีดำ และให้มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เครื่องแบบเต็มยศรักษาพระองค์
เช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่และเสื้อชั้นนอกคอปิดสีฟ้าสด
(๑๐) เครื่องแบบเต็มยศเทา
เช่นเดียวกับเครื่องแบบปกติเทาคอแบะ เว้นแต่ให้ใช้กางเกงแถบและรองเท้าหุ้มข้อหนังสีดำ
(๑๑) เครื่องแบบสโมสรคอปิด เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าสโมสร
(๑๒) เครื่องแบบสโมสรคอแบะ
เช่นเดียวกับเครื่องแบบปกติเทาคอแบะ เว้นแต่ให้ใช้ผ้าผูกคอสีดำเงื่อนหูกระต่าย
กางเกงแถบและรองเท้าสโมสร

ข้อ ๗  เครื่องแบบนายทหารสัญญาบัตร มี ๑๒ ชนิด
คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง)
รองเท้าหุ้มส้นหนังสีดำหรือรองเท้าหุ้มข้อหนังสีดำชนิดยืดข้าง
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักสีน้ำเงินดำ
(จ) รองเท้าหุ้มส้นหรือรองเท้าหุ้มข้อหนังสีดำ
(๕) เครื่องแบบฝึก ประกอบด้วย
(ก) หมวกแก๊ปทรงอ่อนหรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักสีเทา
(จ) รองเท้าสูงครึ่งน่องหนังสีดำ
(๖) เครื่องแบบสนาม เช่นเดียวกับเครื่องแบบฝึก
และให้ใช้เครื่องสนามด้วย
(๗)[๑๐]
เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าหุ้มข้อหนังสีดำ
สำหรับนายทหารสัญญาบัตรในกองนักเรียนนายเรืออากาศ
รักษาพระองค์ โรงเรียนนายเรืออากาศ และในกองพันทหารอากาศโยธิน ๑ รักษาพระองค์
กรมอากาศโยธิน และนายทหารพิเศษประจำกองนักเรียนนายเรืออากาศ รักษาพระองค์
โรงเรียนนายเรืออากาศ และประจำกองพันทหารอากาศโยธิน ๑ รักษาพระองค์ กรมอากาศโยธิน
มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพ
(จ) รองเท้าหุ้มข้อหนังสีดำ
(ฉ) ถุงมือสีขาว
(๘)[๑๑]
เครื่องแบบเต็มยศขาว เช่นเดียวกับเครื่องแบบปกติขาว เว้นแต่ให้ใช้กางเกงแถบและรองเท้าหุ้มข้อหนังสีดำ
สำหรับนายทหารสัญญาบัตรในกองนักเรียนนายเรืออากาศ
รักษาพระองค์ โรงเรียนนายเรืออากาศ และนายทหารพิเศษประจำกองนักเรียนนายเรืออากาศ
รักษาพระองค์ โรงเรียนนายเรืออากาศ
มีเครื่องแบบเต็มยศรักษาพระองค์เพิ่มขึ้นอีกชนิดหนึ่งเช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่ เสื้อชั้นนอกคอปิดสีฟ้าสด และมีประคด
สำหรับนายทหารสัญญาบัตรในกองพันทหารอากาศโยธิน ๑
รักษาพระองค์ กรมอากาศโยธิน และนายทหารพิเศษประจำกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่
เสื้อชั้นนอกคอปิดสีบานเย็น และมีประคด
(๙) เครื่องแบบเต็มยศเทา
เช่นเดียวกับเครื่องแบบปกติเทาคอแบะ
เว้นแต่ให้ใช้กางเกงแถบและรองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา
(๑๐) เครื่องแบบสโมสรคอปิด เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าสโมสร
(๑๑) เครื่องแบบสโมสรอกแข็ง ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกเปิดอกสีขาว
(ค)
เสื้อกั๊กสีขาวและเชิ้ตอกแข็งสีขาวหรือจะใช้เชิ้ตอกจีบสีขาวแทนเชิ้ตอกแข็งสีขาวก็ได้
(ง) กางเกงแถบ
(จ) รองเท้าสโมสร
ในบางโอกาสจะใช้หมวกทรงหม้อตาลสีเทา
เสื้อชั้นนอกเปิดอกสีเทา และเสื้อกั๊กสีขาวหรือสีเทาก็ได้
(๑๒) เครื่องแบบสโมสรอกอ่อน
เช่นเดียวกับเครื่องแบบสโมสรอกแข็ง เว้นแต่ให้ใช้เชิ้ตอกอ่อนสีขาว
และแพรแถบรัดเอวสีเทาแทนเสื้อกั๊กสีขาวหรือสีเทาและเชิ้ตอกแข็งสีขาว

หมวด ๒
ส่วนของเครื่องแบบ

ข้อ ๘[๑๒]  หมวก มี ๕ แบบ คือ
(๑) หมวกเหล็กสีเทา มีสายรัดคางหนังสีดำ กว้าง ๑.๕
เซนติเมตร
(๒) หมวกแก๊ปทรงอ่อนสีเทา มีตราหน้าหมวกโลหะขนาดเล็ก
เว้นแต่นักเรียนนายเรืออากาศ ใช้ตราหน้าหมวกโลหะ ตามข้อ ๖๓ (๒) (ก)
(๓) หมวกทรงหม้อตาลสีเทา มีเครื่องประกอบ คือ
(ก) กะบัง ทำด้วยหนังหรือวัตถุเทียมหนังสีดำ
พื้นกะบังด้านล่างสีเทาหรือสีดำ
สำหรับนายทหารสัญญาบัตรชั้นนาวาอากาศเอก
ที่ขอบโค้งของกะบังด้านบนปักด้วยดิ้นทองเป็นรูปช่อชัยพฤกษ์ ๑ แถว
บนพื้นสักหลาดสีดำ
สำหรับนายทหารสัญญาบัตรชั้นพลอากาศจัตวาขึ้นไป
ที่ขอบโค้งของกะบังด้านบนปักด้วยดิ้นทองเป็นรูปช่อชัยพฤกษ์ ๒ แถว
บนพื้นสักหลาดสีดำ
(ข) สายรัดคาง กว้าง ๑.๒ เซนติเมตร
พลทหาร นักเรียนดุริยางค์
นักเรียนจ่าอากาศและนายทหารประทวนใช้หนังหรือวัตถุเทียมหนังสีดำ
นักเรียนนายเรืออากาศ ใช้หนังหรือวัตถุเทียมหนังสีดำ
เว้นแต่เมื่อแต่งเครื่องแบบปกติเทารัดเอว เครื่องแบบปกติเทาคอแบะ
เครื่องแบบเต็มยศเทา หรือเครื่องแบบสโมสรคอแบะ ใช้แถบไหมทอง
นายทหารสัญญาบัตร ใช้แถบไหมทอง
(ค) ดุมตรึงปลายสายรัดคาง ข้างละ ๑ ดุม
พลทหาร ใช้ดุมเกลี้ยงสีเทาขนาดเล็ก
นักเรียนดุริยางค์ นักเรียนจ่าอากาศ นายทหารประทวน
นักเรียนนายเรืออากาศและนายทหารสัญญาบัตร ใช้ดุมสีทองขนาดเล็ก
(ง) ผ้าพันหมวก สีน้ำเงินดำ เป็นลายถักกว้าง ๔ เซนติเมตร
(จ) ตราหน้าหมวก
พลทหาร นักเรียนดุริยางค์ นักเรียนจ่าอากาศ
และนายทหารประทวนใช้ตราหน้าหมวกโลหะขนาดใหญ่
นักเรียนนายเรืออากาศ ใช้ตราหน้าหมวกปักด้วยดิ้นตาม ข้อ ๖๓
(๒) (ข)
นายทหารสัญญาบัตร ใช้ตราหน้าหมวกปักด้วยดิ้นขนาดใหญ่
(๔) หมวกทรงหม้อตาลสีขาว มีเครื่องประกอบเช่นเดียวกับหมวกทรงหม้อตาลสีเทา
เว้นแต่นักเรียนนายเรืออากาศ เมื่อแต่งเครื่องแบบสวนสนาม ข. เครื่องแบบปกติขาว
เครื่องแบบครึ่งยศ เครื่องแบบเต็มยศขาว หรือเครื่องแบบสโมสรคอปิด
ใช้สายรัดคางแถบไหมทอง
(๕) หมวกยอด ตัวหมวกสีเทา ยอดหมวกทรงบัวบานสูง ๙ เซนติเมตร
ด้านล่างมีเกลียวสำหรับติดกับหมวกทำด้วยโลหะสีทอง จานรองยอดหมวกทำด้วยโลหะสีทอง
เป็นรูปดวงดาว ๙ กลีบ กว้าง ๙ เซนติเมตร ด้านหน้าหมวกมีตราราชวัลลภ กว้าง ๙.๕
เซนติเมตร สูง ๙ เซนติเมตร ทำด้วยโลหะสีทอง
ด้านข้างหมวกมีดุมสีทองขนาดใหญ่สำหรับเกาะสายรัดคางข้างละ ๑ ดุม
ด้านหลังมีดุมสีทองขนาดเล็กสำหรับเกี่ยวปลายสายรัดคาง ๑ ดุม
สายรัดคางทำด้วยโลหะสีทองเป็นแบบโซ่ถัก ยอดหมวกมีพู่หรือไม่มีพู่ตามสังกัดและโอกาส
ดังนี้
ทหารและนักเรียนนายเรืออากาศในกองนักเรียนนายเรืออากาศรักษาพระองค์
โรงเรียนนายเรืออากาศ ถ้าแต่งเครื่องแบบเต็มยศ มีพู่สีฟ้าสด
ทหารในกองพันทหารอากาศโยธิน ๑ รักษาพระองค์ กรมอากาศโยธิน
ถ้าแต่งเครื่องแบบเต็มยศ มีพู่สีบานเย็น

ข้อ ๙[๑๓]  เสื้อ มี ๙ แบบ คือ
(๑) เสื้อคอพับสีเทา ที่คอและแนวสาบอกมีดุม ๕ ดุม
แขนยาวรัดข้อมือ ขัดดุมข้างละ ๑ ดุม ที่อกมีกระเป๋าปะข้างละ ๑ กระเป๋า
มีแถบตรงกึ่งกลางตามทางดิ่ง มีปกรูปมนชายกลางแหลม ขัดดุมข้างละ ๑ ดุม
นักเรียนดุริยางค์ นักเรียนจ่าอากาศ
นายทหารประทวนชั้นจ่าอากาศ มีอินทรธนูอ่อน ขัดดุมข้างละ ๑ ดุม
นายทหารประทวนชั้นพันจ่าอากาศ
นักเรียนนายเรืออากาศและนายทหารสัญญาบัตร ใช้อินทรธนูแข็ง หรือจะใช้อินทรธนูอ่อนโดยติดเครื่องหมายยศชนิดโลหะหรือเครื่องหมายนักเรียนนายเรืออากาศที่ปกคอเสื้อทั้งสองข้างแทนเครื่องหมายสังกัดก็ได้
ดุมทั้งสิ้นเว้นแต่ดุมของอินทรธนูแข็ง ใช้ดุมสีเทาขนาดเล็ก
เมื่อสวมเสื้อนี้ให้สอดชายเสื้ออยู่ภายในกางเกง
นักเรียนดุริยางค์ นักเรียนจ่าอากาศ นายทหารประทวน
นักเรียนนายเรืออากาศ และนายทหารสัญญาบัตร ถ้ามิได้บังคับแถวหรือประจำแถว
จะผูกผ้าผูกคอสีน้ำเงินดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่ ๒
ก็ได้
ในบางโอกาส เสื้อแบบนี้จะใช้แขนสั้นเพียงข้อศอกก็ได้
เว้นแต่ในโอกาสที่ผูกผ้าผูกคอ
(๒) เสื้อฝึกสีเทา คอแบะแบบแหลม ที่คอและแนวอกมีดุม ๖ ดุม
มีลิ้นปิดอกขัดดุมปิดคอได้ แขนยาวทรงกระบอก ที่อกมีกระเป๋าปะข้างละ ๑ กระเป๋า
ตัดมุมตอนล่าง มีปกรูปสี่เหลี่ยมผืนผ้าตัดมุม ขัดดุมข้างละ ๑ ดุม
ดุมทั้งสิ้นใช้ดุมสีเทาขนาดเล็ก ตะเข็บทั้งสิ้นเป็นตะเข็บคู่
เมื่อสวมเสื้อนี้ให้สอดชายเสื้ออยู่ภายในกางเกง
(๓) เสื้อชั้นนอกคอแบะสีเทา แบบคอป้าน มีตะเข็บหลัง ๓
ตะเข็บ ที่ตะเข็บหลัง ๓ ตะเข็บ ที่ตะเข็บกลางเปิดชายเสื้อไว้ถึงแนวเอว
ที่แนวอกมีดุมสีทองขนาดใหญ่ ๔ ดุม ด้านหน้ามีกระเป๋าบนและล่างข้างละ ๒ กระเป๋า
กระเป๋าบนเป็นกระเป๋าปะมีแถบตรงกึ่งกลางตามทางดิ่ง มีปกรูปมนชายกลางแหลม
กระเป๋าล่างเป็นกระเป๋าย่าม มีปกรูปตัดชายมน
ปกกระเป๋าทั้งสี่ขัดดุมสีทองขนาดเล็กกระเป๋าละ ๑ ดุม
นักเรียนดุริยางค์ นักเรียนจ่าอากาศ
และนายทหารประทวนชั้นจ่าอากาศ มีอินทรธนูอ่อน
นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตร ใช้อินทรธนูแข็ง
เสื้อแบบนี้ให้ใช้เชิ้ตสีขาวแขนยาวผูกผ้าผูกคอสีน้ำเงินดำเงื่อนกะลาสีด้วย
ในงานกลางคืน
จะใช้ผ้าผูกคอสีดำเงื่อนหูกระต่ายแทนผ้าผูกคอสีน้ำเงินดำเงื่อนกะลาสีก็ได้
(๔) เสื้อชั้นนอกรัดเอวสีเทา คอแบะแบบแหลม
ชายเสื้อยาวเสมอเอว มีแถบรัดเอวกว้าง ๕.๕ เซนติเมตร ด้านข้างมีดุมข้างละ ๒ ดุม
เรียงตามส่วนยาวของแถบและมีแผ่นผ้าชนิดเดียวกับเสื้อสำหรับขัดดุมเลื่อนเข้าออกได้
ปลายแถบข้างซ้ายยาวเลยสาบอก ๕ เซนติเมตร ด้านในมีดุมขัด
มีซิปรูดตลอดแนวอกเสื้อด้านในสาบ ที่อกมีกระเป๋าปะข้างละ ๑ กระเป๋า
มีแถบตรงกึ่งกลางตามทางดิ่ง มีปกรูปมน ชายกลางแหลม ด้านในปกขัดดุม ๑ ดุม
แขนยาวผ่าแขนด้านนอก ปลายแขนต่อกว้าง ๕.๕ เซนติเมตร และมีดุมข้างละ ๒ ดุม
เรียงตามส่วนยาวของปลายแขนต่อสำหรับรัดปลายแขน ดุมทั้งสิ้นใช้ดุมสีเทาขนาดเล็ก
นักเรียนดุริยางค์ นักเรียนจ่าอากาศ
และนายทหารประทวนชั้นจ่าอากาศ มีอินทรธนูอ่อน
นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตร ใช้อินทรธนูแข็ง
เสื้อแบบนี้ให้ใช้เชิ้ตสีขาวแขนยาวผูกผ้าผูกคอสีน้ำเงินดำเงื่อนกะลาสีด้วย
เว้นแต่นักเรียนนายเรืออากาศ เมื่อแต่งเครื่องแบบสวนสนาม ก.
ใช้ผ้าพันคอสีฟ้าอ่อนแทน
(๕) เสื้อชั้นนอกคอปิดสีขาว มีตะเข็บหลัง ๔ ตะเข็บ
แนวอกมีดุมสีทองขนาดใหญ่ ๕ ดุม ด้านหน้ามีกระเป๋าบนและล่างข้างละ ๒ กระเป๋า
เป็นกระเป๋าเจาะ กระเป๋าบนมีปกรูปมนชายกลางแหลม กระเป๋าล่างไม่มีปก
นักเรียนดุริยางค์ นักเรียนจ่าอากาศ
และนายทหารประทวนชั้นจ่าอากาศ มีอินทรธนูอ่อน
นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตร ใช้อินทรธนูแข็ง
(๖) เสื้อชั้นนอกเปิดอกสีขาว มีตะเข็บหลัง ๔ ตะเข็บ
คอแบะกว้างไม่มีบากกลมมนจนถึงชายพับแหลมใต้อก ปาดเอวด้านหน้าระหว่างชายคอพับกับชายเสื้อมีดุมสีทองขนาดใหญ่ข้างละ
๒ ดุมตามทางดิ่ง และที่ใต้ชายพับแหลม มีดุมสีทองขนาดใหญ่ข้างละ ๑ ดุม
ดุมคู่นี้มีสายสร้อยสีทองร้อยติดกัน
เสื้อแบบนี้ใช้อินทรธนูแข็ง
และให้ใช้เสื้อและเครื่องประกอบแล้วแต่กรณี คือ
(ก) เสื้อกั๊กสีขาว หน้าอกเว้ามีปก ชายล่างสุดด้านหน้าของเสื้อบากเป็นรูปสามเหลี่ยม
ระหว่างหน้าอกกับชายเสื้อมีดุมสีทองขนาดเล็ก ๓ ดุม
(ข) เชิ้ตอกแข็งหรือเชิ้ตอกจีบสีขาว แขนยาว ข้อมือแข็ง
ขัดดุม คอแข็ง ชั้นเดียวแบบปีกผีเสื้อ ผูกผ้าผูกคอสีดำเงื่อนหูกระต่าย
(ค) เชิ้ตอกอ่อนสีขาว แขนยาว ข้อมือพับ ขัดดุม แนวอกมีสาบ
คอพับ ผูกผ้าผูกคอสีดำเงื่อนหูกระต่าย
(ง) แพรแถบรัดเอวสีเทา กึ่งกลางด้านหน้ากว้าง ๑๒ เซนติเมตร
ปลายทั้งสองข้างกว้าง ๑๑ เซนติเมตร ยาวเท่าขนาดเอวของผู้ใช้
(๗)
เสื้อชั้นนอกเปิดอกสีเทาทำด้วยสักหลาดหรือเสิร์จมีลักษณะและเครื่องประกอบเช่นเดียวกับเสื้อชั้นนอกเปิดอกสีขาว
และจะใช้เสื้อกั๊กสีเทาทำด้วยสักหลาดหรือเสิร์จแทนเสื้อกั๊กสีขาวก็ได้
(๘) เสื้อชั้นนอกคอปิดสีฟ้าสด ทำด้วยสักหลาดหรือเสิร์จ
มีตะเข็บหลัง ๔ ตะเข็บ ไม่มีกระเป๋า ที่แนวอกมีดุมโลหะสีทองขนาดใหญ่ ๗ ดุม
ที่อกเสื้อด้านขวาติดเครื่องหมายอักษรพระปรมาภิไธยย่อ ภปร ทำด้วยโลหะสีเงิน
ปลอกคอและปลอกข้อมือทำด้วยสักหลาดหรือเสิร์จสีเทา
ที่ปลอกข้อมือด้านนอกเหนือขอบบนต่อด้วยสักหลาดหรือเสิร์จสีเทาเป็นรูปสามเหลี่ยมหน้าจั่ว
มุมบนทั้ง ๒ ด้านมีแถบไหมทองเป็นขอบ ภายในรูปสามเหลี่ยมมีอักษรพระปรมาภิไธยย่อ ภปร
ภายใต้พระมหามงกุฎ ปักด้วยดิ้นเงิน และใช้อินทรธนูแข็ง
นักเรียนนายเรืออากาศ
ที่ปลอกคอมีลายกระหนกดิ้นทองเป็นกรอบโดยรอบ กึ่งกลางภายในกรอบมีแถบไหมทอง กว้าง
๑.๒ เซนติเมตร ๑ แถบ ที่ปลอกข้อมือขอบบนมีแถบไหมทองโดยรอบ ๑ แถบ
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๑ ลาย
นายทหารสัญญาบัตรชั้นนายเรืออากาศและนายนาวาอากาศ
ที่ปลอกคอมีลายกระหนกดิ้นทองเป็นกรอบโดยรอบ ภายในกรอบปักดิ้นทองเป็นลายช่อชัยพฤกษ์
เว้นระยะห่างจากลายกระหนกข้างละ ๐.๕ เซนติเมตร
ที่ปลอกข้อมือขอบบนมีแถบไหมทองโดยรอบ ๒ แถบ กว้างแถบละ ๑.๒ เซนติเมตร กึ่งกลางใต้แถบด้านนอกปักดิ้นทองเป็นลายช่อชัยพฤกษ์
กว้าง ๓ เซนติเมตร ๑ ลาย
นายทหารสัญญาบัตรชั้นนายพลอากาศ และจอมพลอากาศ
ที่ปลอกคอมีลายกระหนกดิ้นทองเป็นกรอบโดยรอบ
ภายในกรอบปักเต็มด้วยดิ้นทองเป็นลายช่อชัยพฤกษ์
ที่ปลอกข้อมือขอบบนมีแถบไหมทองโดยรอบ ๑ แถบ กว้าง ๑.๕ เซนติเมตร
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๒ ลาย
(๙) เสื้อชั้นนอกคอปิดสีบานเย็น ทำด้วยสักหลาดหรือเสิร์จ
มีตะเข็บหลัง ๓ ตะเข็บ ไม่มีกระเป๋า ที่แนวอกมีดุมโลหะสีทองขนาดใหญ่ ๗ ดุม
ที่อกเสื้อด้านขวาติดเครื่องหมายอักษรพระปรมาภิไธยย่อ ภปร ทำด้วยโลหะสีเงิน
ที่ชายเสื้อด้านหลังตรงตะเข็บกลางเปิดชายเสื้อไว้ถึงแนวเอว
ข้างรอยเปิดทั้งสองด้านมีแผ่นสักหลาดหรือเสิร์จสีเทารูปคมมีด กว้าง ๕ เซนติเมตร
สูง ๑๕ เซนติเมตร พับเข้าหากัน ปลอกคอและปลอกข้อมือ ทำด้วยสักหลาดหรือเสิร์จสีเทา
ที่ปลอกข้อมือด้านนอกเหนือขอบบนต่อด้วยสักหลาดหรือเสิร์จสีเทาเป็นรูปสามเหลี่ยมหน้าจั่ว
มุมบนทั้ง ๒ ด้าน มีแถบสีเหลืองเป็นขอบ ภายในรูปสามเหลี่ยมมีอักษรพระปรมาภิไธยย่อ
ภปร ภายใต้พระมหามงกุฎ ปักด้วยดิ้นเงิน
นายทหารประทวนชั้นพันจ่าอากาศ และนายทหารสัญญาบัตร
ใช้อินทรธนูแข็ง พลทหาร และนายทหารประทวนชั้นจ่าอากาศ ใช้อินทรธนูอ่อน
ขัดดุมโลหะสีทองขนาดเล็กข้างละ ๑ ดุม
พลทหาร ที่ปลอกคอมีแถบไหมสีเหลือง กว้าง ๑.๒ เซนติเมตร
เป็นกรอบโดยรอบ ที่ปลอกข้อมือขอบบนมีแถบไหมสีเหลืองกว้าง ๑.๒ เซนติเมตร โดยรอบ ๑
แถบ แถบสีเหลืองซึ่งเป็นขอบของมุมบนทั้ง ๒ ด้านของรูปสามเหลี่ยมทำด้วยไหมสีเหลือง
นายทหารประทวน ที่ปลอกคอมีลายกระหนกดิ้นทองเป็นกรอบโดยรอบ
ที่ปลอกข้อมือขอบบนมีแถบไหมทองโดยรอบ ๑ แถบ แถบสีเหลืองซึ่งเป็นขอบของมุมบนทั้ง ๒
ด้านของรูปสามเหลี่ยมทำด้วยไหมทอง
นายทหารสัญญาบัตรชั้นนายเรืออากาศ และนายนาวาอากาศ
ที่ปลอกคอมีลายกระหนกดิ้นทองเป็นกรอบโดยรอบ ภายในกรอบปักดิ้นทองเป็นลายช่อชัยพฤกษ์
เว้นระยะห่างจากลายกระหนกข้างละ ๐.๕ เซนติเมตร
ที่ชายเสื้อด้านหลังบนแผ่นรูปคมมีดปักดิ้นทองเป็นรูปใบพริก กว้าง ๒ เซนติเมตร
ยาวตามขวางของรูปคมมีด ๔ เซนติเมตร ๓ ใบ เว้นระยะห่าง ๆ กัน
ที่ปลอกข้อมือขอบบนมีแถบไหมทองโดยรอบ ๒ แถบ กว้างแถบละ ๑.๒ เซนติเมตร
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๑ ลาย
แถบสีเหลืองซึ่งเป็นขอบของมุมบนทั้ง ๒ ด้านของรูปสามเหลี่ยมทำด้วยไหมทอง
นายทหารสัญญาบัตรชั้นนายพลอากาศและจอมพลอากาศ
ที่ปลอกคอมีลายกระหนกดิ้นทองเป็นกรอบโดยรอบ
ภายในกรอบปักเต็มด้วยดิ้นทองเป็นลายช่อชัยพฤกษ์ที่ชายขอบเสื้อด้านหลังบนแผ่นรูปคมมีดปักดิ้นทองเป็นรูปใบพริก
กว้าง ๒ เซนติเมตร ยาวตามขวางของรูปคมมีด ๔ เซนติเมตร ๓ ใบ เว้นระยะห่างเท่า ๆ กัน
ที่ปลอกข้อมือขอบบนมีแถบไหมทองโดยรอบ ๑ แถบ กว้าง ๑.๕ เซนติเมตร
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๒ ลาย
แถบสีเหลืองซึ่งเป็นขอบของมุมบนทั้ง ๒ ด้านของรูปสามเหลี่ยมทำด้วยไหมทอง

ข้อ ๑๐ 
ผ้าพันคอสีฟ้าอ่อน มีลักษณะเป็นรูปสีเหลี่ยมผืนผ้า กว้าง ๒๕ เซนติเมตร ยาว
๔๐ เซนติเมตร และมีแถบกว้าง ๔ เซนติเมตร
ยาวตามขนาดคออยู่ปลายทางกว้างด้านบนของผ้าพันคอ

ข้อ ๑๑  กางเกงมี ๔ แบบ คือ
(๑) กางเกงขายาวสีเทา ไม่พับปลายขา ปลายขายาวปิดตาตุ่ม
กว้างไม่น้อยกว่า ๒๐ เซนติเมตร และไม่เกิน ๒๖ เซนติเมตร
ที่ขอบเอวมีห่วงทำด้วยผ้าสีเดียวกับกางเกงกว้างไม่เกิน ๑ เซนติเมตร ข้างหน้า ๒
ห่วง ทางข้าง ๒ ห่วง และข้างหลัง ๓ ห่วง สำหรับสอดเข็มขัด
ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า
ที่ด้านหลังข้างขวามีกระเป๋าเจาะ ๑ กระเป๋า ไม่มีปก
กึ่งกลางปากกระเป๋าขัดดุมสีเทาขนาดเล็ก
(๒) กางเกงขายาวสีขาว มีลักษณะเช่นเดียวกับกางเกงขายาวสีเทา
(๓)[๑๔]
กางเกงแถบ ทำด้วยสักหลาดหรือเสิร์จสีเทา มีลักษณะเช่นเดียวกับกางเกงขายาวสีเทา
เว้นแต่ที่แนวตะเข็บขากางเกงด้านนอกมีแถบไหมสีเหลือง ดังนี้
พลทหาร และนายทหารประทวนในกองพันทหารอากาศโยธิน ๑
รักษาพระองค์ กรมอากาศโยธิน มีแถบขนาดใหญ่ กว้าง ๑.๒ เซนติเมตร ๑ แถบ
บนพื้นแถบสักหลาดสีน้ำเงินดำ กว้าง ๒.๔ เซนติเมตร
นักเรียนนายเรืออากาศ มีแถบขนาดใหญ่ กว้าง ๑.๒ เซนติเมตร ๒
แถบ ระยะห่างระหว่างแถบ ๐.๖ เซนติเมตร บนพื้นแถบสักหลาดสีน้ำเงินดำ กว้าง ๔.๒
เซนติเมตร
นายทหารสัญญาบัตรชั้นนายเรืออากาศและนายนาวาอากาศ
เช่นเดียวกับนักเรียนนายเรืออากาศ
นายทหารสัญญาบัตรชั้นนายพลอากาศและจอมพลอากาศ
มีแถบขนาดใหญ่กว้าง ๑.๒ เซนติเมตร ๒ แถบ และมีแถบขนาดเล็กกว้าง ๐.๖ เซนติเมตร ๑
แถบ อยู่กึ่งกลางแถบขนาดใหญ่ ระยะห่างระหว่างแถบ ๐.๖ เซนติเมตร บนพื้นแถบสักหลาดสีน้ำเงินดำ
กว้าง ๕.๔ เซนติเมตร
(๔) กางเกงฝึกขายาวสีเทา
มีลักษณะเช่นเดียวกับกางเกงขายาวสีเทา เว้นแต่กระเป๋าด้านหน้าเป็นกระเป๋าปะ
ปากกระเป๋าเฉียง ข้างละ ๑ กระเป๋า ด้านหลังมีกระเป๋าปะข้างละ ๑ กระเป๋า
ด้านล่างของกระเป๋าเป็นรูปแหลม มีปกรูปสี่เหลี่ยมผืนผ้าขัดดุมสีเทาขนาดเล็กข้างละ
๑ ดุม ตะเข็บทั้งสิ้นเป็นตะเข็บคู่

ข้อ ๑๒[๑๕]  เข็มขัดและประคด มี ๖ แบบ คือ
(๑) เข็มขัดด้ายถักสีน้ำเงินดำ กว้าง ๒.๘ เซนติเมตร
หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน กว้าง ๓ เซนติเมตร ยาว ๕
เซนติเมตร มีรูปดาว ๕ กลีบ เหนือปีกนก ๒ ปีก วางทับอยู่บนวงช่อชัยพฤกษ์ ๒ ข้าง
ข้างละ ๗ ใบ ดุนนูนอยู่กึ่งกลางหัวเข็มขัด ไม่มีเข็มสำหรับสอดรู
ปลายสายหุ้มด้วยโลหะสีทองกว้าง ๑ เซนติเมตร
(๒) เข็มขัดด้ายถักสีเทา กว้าง ๕.๕ เซนติเมตร มีตาไก่
หัวเข็มขัดทั้งสองข้างทำด้วยโลหะสีทองขดเป็นรูปสี่เหลี่ยมผืนผ้าทางตั้งมีห่วงเกี่ยวต่อกันตรงกลาง
(๓) เข็มขัดด้ายถักสีขาว
มีลักษณะเช่นเดียวกับเข็มขัดด้ายถักสีเทา
(๔) เข็มขัดหนังสีขาว
มีลักษณะเช่นเดียวกับเข็มขัดด้ายถักสีเทา
เว้นแต่เข็มขัดเครื่องแบบสวนสนามของนักเรียนนายเรืออากาศ ทำด้วยหนังสีขาว กว้าง
๕.๕ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน
กว้าง ๖ เซนติเมตร ยาว ๘ เซนติเมตร พื้นเกลี้ยง มีรูปดาว ๕ กลีบ
เหนือปีกนกสองปีกวางทับอยู่บนวงช่อชัยพฤกษ์ ๒ ข้าง ข้างละ ๗ ใบ
ดุนนูนอยู่กึ่งกลางหัวเข็มขัด
สำหรับนักเรียนนายเรืออากาศที่ทำหน้าที่บังคับแถวหรือเชิญธง
มีซองกระบี่หนังสีขาวปลอกพู่ไหมสีฟ้า ๑ พู่ สีเหลือง ๑ พู่ ขนาดยาว ๒๕ เซนติเมตร
และสายสะพายหนังสีขาวสะพายจากไหล่ขวาไปเอวซ้าย ขนาดกว้าง ๕ เซนติเมตร
ประกอบกับเข็มขัดที่กึ่งกลางสายสะพายด้านหน้าประดับเครื่องหมายทำด้วยโลหะสีทองเป็นรูปสี่เหลี่ยมผืนผ้าทางนอน
กว้าง ๕ เซนติเมตร ยาว ๘ เซนติเมตร มีลายดุนนูนเป็นรูปปีกนก ๒ ปีก
วางทับอยู่บนวงช่อชัยพฤกษ์ ๒ ข้าง ข้างละ ๗ ใบ ระหว่างหัวปีกเป็นรูปธงไตรรงค์
เฉียงอยู่ในอาร์มขนาด ๐.๕ เซนติเมตร เหนืออาร์มมีอุณาโลมในพระมหามงกุฎเปล่งรัศมี
ใต้อาร์มมีดาว ๕ กลีบ ขนาด ๐.๕ เซนติเมตร
(๕) เข็มขัดสำหรับเครื่องแบบรักษาพระองค์
ทำด้วยหนังหรือวัตถุเทียมหนังสีเทา กว้าง ๔.๕ เซนติเมตร
หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมนโค้งเข้าด้านใน
กว้าง ๔.๕ เซนติเมตร ยาว ๖ เซนติเมตร พื้นเกลี้ยง มีรูปดาว ๕ กลีบ เหนือปีกนก ๒ ปีก
วางทับอยู่บนวงช่อชัยพฤกษ์ ๒ ข้าง ข้างละ ๗ ใบ ดุนนูนอยู่กึ่งกลางหัวเข็มขัด
ปลายทั้ง ๒ ข้างมีห่วงโลหะสีทองสำหรับเกาะกับหัวเข็มขัด
สำหรับนักเรียนนายเรืออากาศ มีแถบไหมทอง ๓ แถบ แถบริมทั้ง ๒
ข้าง กว้างแถบละ ๐.๖ เซนติเมตร แถบกลางกว้าง ๑.๒ เซนติเมตร
เข็มขัดแบบนี้ใช้คาดทับเสื้อชั้นนอกของเครื่องแบบเต็มยศรักษาพระองค์และเครื่องแบบครึ่งยศรักษาพระองค์
(๖) ประคด ทำด้วยไหมริ้วทองสลับฟ้า ขนาดกว้าง ๕.๕ เซนติเมตร
ยาวไม่น้อยกว่า ๑๑๕ เซนติเมตร มีริ้วทอง ๓ ริ้ว ริ้วริมทั้ง ๒ ข้าง กว้างริ้วละ ๑
เซนติเมตร ริ้วกลางกว้าง ๑.๕ เซนติเมตร
ที่หัวด้านหน้ามีหมอนหุ้มด้วยไหมริ้วทองสลับฟ้าเช่นเดียวกับประคด
และมีชายไหมริ้วทองสลับฟ้าประกอบกับหมอนทั้ง ๒ ข้าง
ปลายชายทั้งสองต่อเข้ากับตุ้มประกอบด้วยไหมสีทองสลับฟ้าทำเป็นพู่ห้อยอยู่ใต้ประคด
ประคดนี้ใช้คาดทับเสื้อชั้นนอกของเครื่องแบบเต็มยศรักษาพระองค์

ข้อ ๑๒ ทวิ[๑๖]  คันชีพ มีดังนี้
(๑) พลทหาร และนายทหารประทวน
ใช้คันชีพทำด้วยหนังหรือวัตถุเทียมหนังสีเทาเป็นรูปสี่เหลี่ยม กว้าง ๑๐ เซนติเมตร
ด้านบนยาว ๑๕ เซนติเมตร ด้านล่างยาว ๑๖ เซนติเมตร มีฝาปิด
ที่ฝาด้านนอกติดแถบไหมทองโดยรอบ กว้าง ๑.๖ เซนติเมตร ตรงกลางมีตราราชวัลลภ
ทำด้วยโลหะสีทอง กว้าง ๗ เซนติเมตร ยาว ๑๑.๕ เซนติเมตร
ด้านข้างมีใบพริกทำด้วยโลหะสีทอง ยาว ๕.๕ เซนติเมตร
สายสะพายทำด้วยหนังหรือวัตถุเทียมหนังสีเทา กว้าง ๔.๕ เซนติเมตร ยาวประมาณ ๑ เมตร
มีขอทำด้วยโลหะสีทองอยู่ที่ปลายทั้ง ๒ ข้าง
(๒) นักเรียนนายเรืออากาศ ใช้คันชีพเช่นเดียวกับพลทหาร
และนายทหารประทวน เว้นแต่สายสะพายคันชีพด้านนอกมีแถบไหมทอง ๓ แถบ แถบริมทั้ง ๒
ข้าง กว้างแถบละ ๐.๖ เซนติเมตร แถบกลางกว้าง ๑.๒ เซนติเมตร
(๓) นายทหารสัญญาบัตร ใช้คันชีพเช่นเดียวกับพลทหาร
และนายทหารประทวน เว้นแต่สายสะพายคันชีพปักดิ้นทอง ลายสลับในตัว

ข้อ ๑๓  รองเท้ามี ๔ แบบ คือ
(๑) รองเท้าหุ้มส้นหนังสีดำ ชนิดผูกเชือก
(๒) รองเท้าหุ้มข้อหนังสีดำ ชนิดผูกเชือกหรือยืดข้าง
(๓) รองเท้าสูงครึ่งน่องหนังสีดำ
ชนิดผูกเชือกหรือไม่ผูกเชือก
(๔) รองเท้าสโมสรหนังสีดำมันพื้นบาง ชนิดผูกเชือก
รองเท้าทุกแบบต้องมีส้น และไม่มีลวดลาย

ข้อ ๑๔  ถุงเท้า เมื่อใช้รองเท้าหุ้มส้น
หรือรองเท้าสโมสร ให้ใช้สีดำ

ข้อ ๑๕  กระบี่ มี ๒ แบบ คือ
(๑) กระบี่นักเรียนนายเรืออากาศ ยาว ๔๐ เซนติเมตร
ปลายด้ามเป็นรูปหัวช้างมีกะบังทำด้วยโลหะสีทอง ฝักหุ้มด้วยหนังสีน้ำเงินดำ ตอนต้นและตอนปลายของฝักหุ้มด้วยโลหะสีทอง
ตอนต้นของฝักมีห่วง ๒ ห่วง ทำด้วยโลหะสีทอง มีสายกระบี่ ๒ สาย กว้างสายละ ๑.๕
เซนติเมตร ทำด้วยหนังสีน้ำเงินดำ ใช้เมื่อแต่งเครื่องแบบปกติขาว
เครื่องแบบปกติเทาคอแบะ เครื่องแบบครึ่งยศ เครื่องแบบเต็มยศขาว
เครื่องแบบเต็มยศเทา เครื่องแบบสโมสรคอปิดและเครื่องแบบสโมสรคอแบะ
(๒)[๑๗]
กระบี่นายทหารประทวนชั้นพันจ่าอากาศ และนายทหารสัญญาบัตรยาว ๘๕ เซนติเมตร
ปลายด้ามเป็นรูปหัวช้าง มีกะบังกับโกร่งทำด้วยโลหะสีทอง
ที่โกร่งด้านนอกมีรูปตราแผ่นดินในรัชกาลพระบาทสมเด็จพระจุลจอมเกล้าเจ้าอยู่หัว
สำหรับนายทหารประทวนชั้นพันจ่าอากาศ มีพู่ไหมสีเหลือง สำหรับนายทหารสัญญาบัตร
มีพู่ไหมทอง ฝักหุ้มด้วยหนังสีน้ำเงินดำ ตอนต้น ตอนกลาง
และตอนปลายของฝักหุ้มด้วยโลหะสีทองตอนต้นของฝักมีห่วง ๑ ห่วง ตอนกลางของฝักมีห่วง
๑ ห่วง ทำด้วยโลหะสีทอง มีสายกระบี่ทำด้วยหนังหรือวัตถุเทียมหนังสีน้ำเงินดำ ๒ สาย
กว้างสายละ ๑.๕ เซนติเมตร
สำหรับนายทหารสัญญาบัตร
เมื่อแต่งเครื่องแบบครึ่งยศรักษาพระองค์หรือเต็มยศรักษาพระองค์
มีสายกระบี่ทำด้วยหนังหรือวัตถุเทียมหนังสีเทา ๒ สาย กว้างสายละ ๑.๕ เซนติเมตร
ด้านนอกคาดกลางตามยาวด้วยแถบไหมทอง กว้าง ๑ เซนติเมตร

หมวด ๓
อินทรธนูและเครื่องหมายยศ

ข้อ ๑๖  อินทรธนู มี ๒ แบบ คือ
(๑) อินทรธนูอ่อน ทำด้วยสักหลาด
เสิร์จหรือผ้าชนิดและสีเดียวกับเสื้อ เป็นแผ่นสี่เหลี่ยมเรียวจากทางด้านไหลไปทองคอ
ปลายมน ด้านไหล่กว้าง ๔ เซนติเมตร เย็บติดกับเสื้อเป็นรูปสี่เหลี่ยมมีเส้นทแยงมุม
ระยะห่างจากด้านไหล่ไปทางคอ ๔ เซนติเมตร ด้านคอกว้าง ๓ เซนติเมตร ตอนปลายขัดดุม
ดังนี้
พลทหาร ใช้ดุมสีเทาขนาดเล็ก
นักเรียนดุริยางค์
นักเรียนจ่าอากาศและนายทหารประทวนชั้นจ่าอากาศใช้ดุมสีเทาขนาดเล็ก
เว้นแต่เมื่อแต่งเครื่องแบบปกติขาว เครื่องแบบปกติเทาคอแบะ เครื่องแบบปกติเทารัดเอว
เครื่องแบบเต็มยศขาวและบบเต็มยศเทา ใช้ดุมสีทองขนาดเล็ก
นายทหารประทวนชั้นพันจ่าอากาศ นักเรียนนายเรืออากาศ
ละนายทหารสัญญาบัตร ใช้ดุมสีเทาขนาดเล็ก
(๒) อินทรธนูแข็ง ทำด้วยสักหลาดหรือเสิร์จสีน้ำเงินดำ
เป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่กว้าง ๕ เซนติเมตร
ด้านคอกว้าง ๔ เซนติเมตร ตอนปลายติดดุมสีทองขนาดเล็ก และมีเครื่องประกอบ ดังนี้
นักเรียนนายเรืออากาศ มีแถบไหมทองกว้าง ๐.๖ เซนติเมตร
พาดกึ่งกลางตามส่วนยาวของอินทรธนู
นายทหารประทวนชั้นพันจ่าอากาศ มีดาว ๕ กลีบ ๑ ดาว ทำด้วยโลหะสีทอง
เส้นผ่าศูนย์กลาง ๒ เซนติเมตร ให้กลีบหนึ่งอยู่ทางด้านคอ
นายทหารสัญญาบัตรชั้นนายเรืออากาศและนายนาวาอากาศ มีดาว ๕
กลีบ ๑ ดาว ปักด้วยดิ้นทอง เส้นผ่าศูนย์กลาง ๒ เซนติเมตร
ให้กลีบหนึ่งอยู่ทางด้านคอ
นายทหารสัญญาบัตรชั้นนายพลอากาศและจอมพลอากาศ มีดิ้นทองปักเป็นลายถักเต็มแผ่นอินทรธนู

ข้อ ๑๗  เครื่องหมายยศมี ดังนี้
(๑) นายทหารประทวนชั้นจ่าอากาศ
ใช้บั้งรูปหางนกแซงแซวทำด้วยแถบไหมสีเหลือง กว้าง ๑ เซนติเมตร ปลายบั้งทั้ง ๒
ข้างห่างกัน ๘ เซนติเมตร มุมบั้งแหลมเล็ก เหนือบั้งมีดาว ๕ กลีบ ๑ ดาว
ทำด้วยไหมสีเหลือง เส้นผ่าศูนย์กลาง ๒ เซนติเมตร
ตรึงบนพื้นสักหลาดหรือเสิร์จสีน้ำเงินดำเหลือชายไว้เป็นขอบ ๐.๓ เซนติเมตร
ประดับที่แขนเสื้อข้างซ้ายด้านนอกกึ่งกลางระหว่างไหล่กับข้อศอก
ให้มุมแหลมอยู่ทางล่าง มีจำนวนบั้งตามชั้นยศ คือ
จ่าอากาศตรี ๑ บั้ง
จ่าอากาศโท ๒ บั้ง
จ่าอากาศเอก ๓ บั้ง
ในกรณีมีบั้งมากกว่า ๑ บั้ง เว้นระยะระหว่างบั้ง ๐.๔
เซนติเมตร
(๒) นายทหารประทวนชั้นพันจ่าอากาศ
ใช้บั้งรูปหางนกแซงแซวทำด้วยโลหะสีทองกว้าง ๐.๓ เซนติเมตร ปลายบั้งทั้ง ๒
ข้างห่างกัน ๓ เซนติเมตร ประดับบนอินทรธนูแข็งทั้ง ๒ ข้าง
ให้มุมแหลมของบั้งอยู่ทางด้านคอ ห่างจากดาว ๐.๓ เซนติเมตร
ปลายขาบั้งห่างจากริมอินทรธนูทางด้านไหล่ ๐.๕ เซนติเมตร
แต่ละข้างมีจำนวนบั้งตามชั้นยศ คือ
พันจ่าอากาศตรี ๑ บั้ง
พันจ่าอากาศโท ๒ บั้ง
พันจ่าอากาศเอก ๓ บั้ง
ในกรณีมีบั้งมากกว่า ๑ บั้ง
ให้ติดเรียงกันไปทางด้านคอตามส่วนยาวของอินทรธนู เว้นระยะระหว่างบั้ง ๐.๒
เซนติเมตร
(๓) นายทหารสัญญาบัตรชั้นนายเรืออากาศและนายนาวาอากาศ
ใช้แถบไหมทองกว้าง ๑.๒ เซนติเมตร เรียกว่า แถบใหญ่ และกว้าง ๐.๖ เซนติเมตร
เรียกว่า แถบเล็ก ประดับบนอินทรธนูแข็งตามส่วนกว้างทั้ง ๒ ข้าง
ชิดดาวและห่างจากริมอินทรธนูทางด้านไหล่ ๐.๕ เซนติเมตร
แต่ละข้างมีจำนวนแถบตามชั้นยศ คือ
เรืออากาศตรี แถบใหญ่ ๑ แถบ
เรืออากาศโท แถบใหญ่ ๑ แถบ กับแถบเล็ก ๑ แถบ
ให้แถบเล็กอยู่ทางด้านไหล่
เรืออากาศเอก แถบใหญ่ ๒ แถบ
นาวาอากาศตรี แถบใหญ่ ๒ แถบ กับแถบเล็ก ๑ แถบ
แทรกอยู่ระหว่างกลาง
นาวาอากาศโท แถบใหญ่ ๓ แถบ
นาวาอากาศเอก แถบใหญ่ ๔ แถบ
ในกรณีมีแถบมากกว่า ๑ แถบ เว้นระยะระหว่างแถบ ๐.๕ เซนติเมตร
(๔) นายทหารสัญญาบัตรชั้นนายพลอากาศ ใช้ดาว ๕ กลีบ
ทำด้วยโลหะสีเงิน เส้นผ่าศูนย์กลาง ๑.๕ เซนติเมตร ประดับบนอินทรธนูแข็งทั้ง ๒ ข้าง
ห่างจากริมอินทรธนูด้านไหล่ ๐.๕ เซนติเมตร แต่ละข้างมีจำนวนดาวตามชั้นยศ คือ
พลอากาศจัตวา ๑ ดาว อยู่กึ่งกลางส่วนกว้างของอินทรธนู
พลอากาศตรี ๒ ดาว เรียงตามส่วนกว้างของอินทรธนู
พลอากาศโท ๓ ดาว เรียงเป็นรูปสามเหลี่ยมด้านเท่า
ให้ด้านฐานอยู่ทางด้านไหล่
พลอากาศเอก ๔ ดาว เรียงเป็นรูปสี่เหลี่ยมขนมเปียกปูน ให้มุมแหลมวางตามส่วนยาวของอินทรธนู
ในการประดับดาว ให้กลีบหนึ่งของดาวอยู่ทางด้านคอ
(๕) จอมพลอากาศ ใช้ดาว ๕ กลีบ เส้นผ่าศูนย์กลาง ๐.๙
เซนติเมตร ๕ ดาว เรียงเป็นรูปวงกลม เส้นผ่าศูนย์กลาง ๓.๕ เซนติเมตร
ภายในวงกลมมีคทากับกระบี่ไขว้ มีช่อชัยพฤกษ์ ๒ ข้าง ข้างละ ๗ ใบ
โอบด้ามคทาและปลายกระบี่ ทำด้วยโลหะสีเงิน ประดับบนอินทรธนูแข็งทั้ง ๒ ข้าง
ห่างจากริมอินทรธนูทางด้านไหล่ ๐.๕ เซนติเมตร ให้กลีบหนึ่งของดาวปลายคทา
และด้ามกระบี่อยู่ทางด้านคอ

ข้อ ๑๘ 
เฉพาะนายทหารประทวนชั้นพันจ่าอากาศและนายทหารสัญญาบัตรเมื่อแต่งเครื่องแบบปกติเทาคอพับที่ใช้อินทรธนูอ่อน
เครื่องแบบฝึกหรือเครื่องแบบสนามให้ใช้เครื่องหมายยศ ดังนี้
(๑) นายทหารประทวนชั้นพันจ่าอากาศ
ใช้บั้งรูปหางนกแซงแซวทำด้วยโลหะสีเงินกว้าง ๐.๒ เซนติเมตร ปลายบั้งทั้ง ๒ ข้าง
ห่างกัน ๑.๗๕ เซนติเมตร มุมบั้งแหลมเล็กประดับที่มุมปกคอพับหรือมุมปกคอแบะตอนบนของเสื้อทั้งสองข้างให้มุมแหลมของบั้งอยู่ทางด้านบน
แต่ละข้างมีจำนวนบั้งตามชั้นยศ คือ
พันจ่าอากาศตรี ๑ บั้ง
พันจ่าอากาศโท ๒ บั้ง
พันจ่าอากาศเอก ๓ บั้ง
ในกรณีมีบั้งมากกว่า ๑ บั้ง ให้ติดเรียงซ้อนกัน
เว้นระยะระหว่างบั้ง ๐.๑๕ เซนติเมตร ปลายบั้งทั้ง ๒ ข้าง มีโลหะสีเงินกว้าง ๐.๑
เซนติเมตร เชื่อมติดกัน
(๒) นายทหารสัญญาบัตรชั้นนายเรืออากาศและนายนาวาอากาศ
ใช้ขีดทำด้วยโลหะสีเงินกว้าง ๐.๖๕ เซนติเมตร ยาว ๑.๗ เซนติเมตร เรียกว่า ขีดใหญ่
และกว้าง ๐.๓๕ เซนติเมตร ยาว ๑.๗ เซนติเมตร เรียกว่า ขีดเล็ก ประดับตามทางดิ่ง
ที่มุมปกคอพับหรือมุมปกคอแบะตอนบนของเสื้อทั้ง ๒ ข้าง
แต่ละข้างมีจำนวนขีดตามชั้นยศ คือ
เรืออากาศตรี ขีดใหญ่ ๑ ขีด
เรืออากาศโท ขีดใหญ่ ๑ ขีด กับขีดเล็ก ๑ ขีด
ให้ขีดเล็กอยู่ทางด้านหลัง
เรืออากาศเอก ขีดใหญ่ ๒ ขีด
นาวาอากาศตรี ขีดใหญ่ ๒ ขีด กับขีดเล็ก ๑ ขีด แทรกอยู่ระหว่างกลาง
นาวาอากาศโท ขีดใหญ่ ๓ ขีด
นาวาอากาศเอก ขีดใหญ่ ๔ ขีด
ในกรณีมีขีดมากกว่า ๑ ขีด ให้ติดขนานกันตามส่วนยาว
เว้นระยะระหว่างขีด ๐.๓ เซนติเมตร ปลายขีดทั้ง ๒ ข้าง มีโลหะสีเงินกว้าง ๐.๑
เซนติเมตร เชื่อมติดกัน
(๓) นายทหารสัญญาบัตรชั้นนายพลอากาศ ใช้ดาว ๕ กลีบ
ทำด้วยโลหะสีเงิน ประดับตามทางนอนที่มุมปกคอพับหรือมุมปกคอแบะตอนบนของเสื้อทั้ง ๒
ข้าง แต่ละข้างมีจำนวนดาวและขนาดของดาวตามชั้นยศ คือ
พลอากาศจัตวา  ๑ ดาว  เส้นผ่าศูนย์กลาง
๑.๕ เซนติเมตร
พลอากาศตรี     ๒ ดาว  เส้นผ่าศูนย์กลาง
๑.๕ เซนติเมตร
พลอากาศโท     ๓
ดาว  เส้นผ่าศูนย์กลาง ๑.๑ เซนติเมตร
พลอากาศเอก    ๔ ดาว  เส้นผ่าศูนย์กลาง
๑.๑ เซนติเมตร
ในกรณีมีดาวมากกว่า ๑ ดาว ให้ติดเรียงกัน
และให้กลีบหนึ่งของดาวอยู่ทางด้านบน
(๔) จอมพลอากาศ ใช้ดาว ๕ กลีบ เส้นผ่าศูนย์กลาง ๐.๙
เซนติเมตร ๕ ดาว เรียงเป็นรูปวงกลม เส้นผ่าศูนย์กลาง ๒.๕ เซนติเมตร
ภายในวงกลมมีคทากับกระบี่ไขว้ ทำด้วยโลหะสีเงิน
ประดับที่มุมปกคอพับหรือมุมปกคอแบะตอนบนของเสื้อทั้ง ๒ ข้าง ให้กลีบหนึ่งของดาว
ปลายคทาและด้ามกระบี่อยู่ทางด้านบน

หมวด ๔
เครื่องหมายสังกัด

ข้อ ๑๙  เครื่องหมายสังกัดติดที่คอเสื้อทั้ง ๒
ข้างดังนี้
(๑) เสื้อคอพับ ติดที่มุมปกคอพับ เว้นแต่นักเรียนดุริยางค์
นักเรียนจ่าอากาศ นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตรเมื่อใช้เสื้อคอพับที่มีอินทรธนูอ่อน
ไม่ต้องติดเครื่องหมายสังกัด
(๒) เสื้อฝึก ติดที่มุมปกคอแบะตอนบน เว้นแต่นักเรียนดุริยางค์
นักเรียนจ่าอากาศ นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตร ไม่ต้องติดเครื่องหมายสังกัด
(๓) เสื้อชั้นนอกคอแบะ ติดที่มุมปกคอแบะตอนบน
(๔) เสื้อชั้นนอกคอปิด ติดที่คอตอนหน้า
(๕) เสื้อชั้นนอกเปิดอก ติดที่คอแบะตอนบน

ข้อ ๒๐  เครื่องหมายสังกัด
ทำด้วยโลหะสีทองเป็นรูปวงช่อชัยพฤกษ์ ๒ ข้าง ข้างละ ๙ ใบ รูปวงกลม
เส้นผ่าศูนย์กลาง ๒.๕ เซนติเมตร ภายในวงช่อชัยพฤกษ์ มีเครื่องหมายดังนี้
กองบัญชาการกองทัพอากาศ
รูปอุณาโลมในพระมหามงกุฎเปล่งรัศมี
กองบินยุทธการ รูปดาว ๕ กลีบ ในวงกลมเหนือปีกนก ๒ ปีก
กองบิน รูปดาว ๕ กลีบ เหนือปีกนก ๒ ปีก
ใต้ปีกนกมีเลขหมายกองบิน
กรมอากาศโยธิน รูปร่มชูชีพเหนือปืนเล็กยาวกับปืนใหญ่ไขว้
กองพันทหารอากาศโยธิน ๑ รูปปืนเล็กไขว้ ประกอบกับตับกระสุน
ข้างใต้มีเลขหมายกองพัน
กองพันทหารอากาศโยธิน ๒ และ ๓ รูปลูกปืนใหญ่มีเปลวไฟเหนือปืนใหญ่ไขว้
ข้างใต้มีเลขหมายกองพัน
สำนักงานผู้บังคับทหารอากาศดอนเมือง
รูปอุณาโลมเปล่งรัศมีเหนือปีกนก ๒ ปีก
กองพันทหารสารวัตรทหารอากาศ ๑ และ ๒
สำนักงานผู้บังคับทหารอากาศดอนเมือง รูปปืนพกไขว้ทับปีกนก ๒ ปีก ข้างใต้มีอักษร พัน
และเลขหมายกองพัน
กองร้อยทหารสารวัตรประจำกองบิน รูปปืนพกไขว้ทับปีกนก ๒ ปีก
ข้างใต้มีเลขหมายกองบิน
กองร้อยทหารสารวัตรประจำโรงเรียนการบิน
รูปปืนพกไขว้ทับปีกนก ๒ ปีก ข้างใต้มีอักษร รร. กบ
กองดุริยางค์ทหารอากาศ รูปพิณ
กรมพลาธิการทหารอากาศ รูปหมวกเหล็ก กระบี่และปืนเล็กยาวไขว้
กรมช่างโยธาทหารอากาศ รูปไม้ฉาก ขวานและพลั่วไขว้
กรมขนส่งทหารอากาศ รูปวงล้อกับปีก
กรมช่างอากาศ รูปเฟืองและเครื่องบิน
กรมสื่อสารทหารอากาศ รูปสายฟ้าแลบไขว้
กรมสรรพาวุธทหารอากาศ รูปลูกระเบิดอยู่ใต้เปลวเพลิง
กรมแพทย์ทหารอากาศ รูปพญานาคคู่พันคบเพลิง
กรมยุทธศึกษาทหารอากาศ รูปคบเพลิงไขว้
โรงเรียนการบิน รูปคบเพลิงและปีกนก ๒ ปีก
กรมการบินพลเรือน รูปเครื่องบิน
กรมสวัสดิการทหารอากาศ รูปดาว ๕ กลีบเหนือดอกบัวบาน

ข้อ ๒๑ 
ทหารประจำการสังกัดส่วนราชการส่วนกลางของกระทรวงกลาโหมใช้เครื่องหมายสังกัดกองบัญชาการกองทัพอากาศ
เว้นแต่ทหารประจำการสังกัดกรมราชองครักษ์ ใช้เครื่องหมายสังกัดรูปครุฑ
ทำด้วยโลหะสีทอง

ข้อ ๒๒ 
นายทหารสัญญาบัตรชั้นนายพลอากาศและจอมพลอากาศ
ใช้เครื่องหมายสังกัดกองบัญชาการกองทัพอากาศ

ข้อ ๒๓ 
นายทหารพิเศษและนายทหารนอกกอง ใช้เครื่องหมายสังกัดกองบัญชาการกองทัพอากาศ

ข้อ ๒๔  ทหารนอกประจำการ
ใช้เครื่องหมายสังกัดซึ่งประจำอยู่ก่อนออกจากประจำการครั้งสุดท้าย
ติดที่คอเสื้อข้างขวา และใช้เครื่องหมายทำด้วยโลหะสีทองเป็นรูปวงช่อชัยพฤกษ์ ๒
ข้าง ข้างละ ๙ ใบ รูปวงกลม เส้นผ่าศูนย์กลาง ๒.๕ เซนติเมตร
ภายในวงช่อชัยพฤกษ์มีรูปปีกนก ๒ ปีก ติดที่คอเสื้อข้างซ้าย

หมวด ๕
เครื่องหมายพิเศษ

ข้อ ๒๕ 
นายทหารซึ่งดำรงตำแหน่งเสนาธิการ ฝ่ายเสนาธิการ
หรือตำแหน่งที่กำหนดว่าเป็นตำแหน่งฝ่ายเสนาธิการ ใช้สายยงยศเป็นสายถัก ๑ เส้น
ประกอบตุ้มโลหะสีทอง ๑ ตุ้ม สายเกลี้ยง ๒ เส้น ปลายสายรวมติดใต้อินทรธนูข้างขวา
สายถักคล้องใต้แขนขวาผ่านหน้าอก สายเกลี้ยงทำเป็นบ่วงคล้องใต้แขนขวา ๑ เส้น
ส่วนอีก ๑ เส้น ทำเป็นบ่วงผ่านหน้าอกมารวมกับปลายสายถัก คล้องที่ดุมอกเสื้อ
ให้ตุ้มโลหะสีทองอยู่ที่อกเสื้อ ถ้าเป็นเสื้อชั้นนอกคอปิด
คล้องที่ดุมอกเสื้อเม็ดที่ ๑ ถ้าเป็นเสื้อชั้นนอกคอแบะหรือเสื้อชั้นนอกเปิดอก
คล้องใต้ชายพับประมาณแนวเดียวกับดุมเม็ดที่ ๑ ของเสื้อชั้นนอกคอปิด
สายยงยศทำด้วยไหมทองหรือไหมสีเหลือง
ใช้ประกอบกับเครื่องแบบ ดังนี้
(๑)
เครื่องแบบปกติขาวหรือเครื่องแบบปกติเทาคอแบะที่ประดับเครื่องราชอิสริยาภรณ์
เครื่องแบบครึ่งยศ เครื่องแบบเต็มยศหรือเครื่องแบบสโมสร ใช้สายยงยศไหมทอง
(๒)
เครื่องแบบปกติขาวหรือเครื่องแบบปกติเทาคอแบะที่ไม่ประดับเครื่องราชอิสริยาภรณ์
ใช้สายยงยศไหมสีเหลือง
(๓) เครื่องแบบปกติเทาคอพับ
ใช้สายยงยศไหมสีเหลืองเฉพาะแต่สายเกลี้ยง ๑ เส้น
ทำเป็นบ่วงผ่านหน้าอกมาคล้องที่ดุมอกเสื้อเม็ดที่ ๒
ปลายสายรวมติดใต้อินทรธนูข้างขวา
(๔) เครื่องแบบปกติเทารัดเอว
ใช้สายยงยศไหมสีเหลืองเฉพาะแต่สายเกลี้ยง ๑ เส้น
ทำเป็นบ่วงผ่านหน้าอกมาคล้องใต้ชายพับประมาณแนวเดียวกับดุมเม็ดที่ ๑
ของเสื้อชั้นนอกคอปิด ปลายสายรวมติดใต้อินทรธนูข้างขวา

ข้อ ๒๖ 
นายทหารคนสนิท ใช้สายยงยศเป็นสายถัก ๑ เส้น ประกอบตุ้มโลหะสีทอง ๑ ตุ้ม
ทำเป็นบ่วงคล้องใต้แขนขวา ปลายสายรวมติดใต้อินทรธนูข้างขวา
ให้ตุ้มโลหะสีทองอยู่ทางด้านหน้า
สายยงยศทำด้วยไหมทองหรือไหมสีเหลือง
ใช้ประกอบกับเครื่องแบบ ดังนี้
(๑) เครื่องแบบปกติขาวหรือเครื่องแบบปกติเทาคอแบะที่ประดับเครื่องราชอิสริยาภรณ์
เครื่องแบบครึ่งยศ เครื่องแบบเต็มยศหรือเครื่องแบบสโมสร ใช้สายยงยศไหมทอง
(๒) เครื่องแบบปกติขาวหรือเครื่องแบบปกติเทาคอแบะ
ที่ไม่ประดับเครื่องราชอิสริยาภรณ์ ใช้สายยงยศไหมสีเหลือง
(๓) เครื่องแบบปกติเทารัดเอวหรือเครื่องแบบปกติเทาคอพับ ใช้สายยงยศไหมสีเหลืองเกลี้ยง
๑ เส้น ทำเป็นบ่วงคล้องใต้แขนขวา ปลายสายรวมติดใต้อินทรธนูข้างขวา
นายทหารซึ่งใช้สายยงยศเสนาธิการและดำรงตำแหน่งนายทหารคนสนิทด้วย
ใช้สายยงยศเสนาธิการแต่อย่างเดียว

ข้อ ๒๗[๑๘]  เครื่องหมายความสามารถในการทำงานในอากาศ
มีดังนี้
(๑) เครื่องหมายความสามารถในการบิน มี ๔ ชั้น คือ
ชั้นที่ ๑ เป็นรูปปีกนก ๒ ปีก
ปักด้วยดิ้นทองบนพื้นสักหลาดหรือเสิร์จสีน้ำเงินดำ กว้าง ๑๐ เซนติเมตร
ระหว่างหัวปีกปักด้วยไหมเป็นรูปธงไตรรงค์เฉียงอยู่ในอาร์ม ขนาด ๑.๕ เซนติเมตร
เหนืออาร์มมีอุณาโลมปักด้วยดิ้นเงินในพระมหามงกุฎเปล่งรัศมีปักด้วยดิ้นทอง
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ ปักด้วยดิ้นทอง เส้นผ่าศูนย์กลาง ๒ เซนติเมตร
แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
ชั้นกิตติมศักดิ์เช่นเดียวกับชั้นที่ ๑
เว้นแต่เหนืออาร์มไม่มีอุณาโลม
(๒) เครื่องหมายความสามารถในการทำหน้าที่ต้นหน มี ๓ ชั้น
คือ
ชั้นที่ ๑ เป็นรูปปีกนก ๒ ปีก
ปักด้วยดิ้นทองบนพื้นสักหลาดหรือเสิร์จสีน้ำเงินดำ กว้าง ๑๐ เซนติเมตร
ระหว่างหัวปีกเป็นรูปโลกปักด้วยดิ้นเงินบนพื้นสักหลาดหรือเสิร์จสีน้ำเงินดำ
เส้นผ่าศูนย์กลาง ๑.๕ เซนติเมตร ภายในลูกโลกมีเส้นรุ้งและเส้นแวงปักด้วยดิ้นทอง
และมีรูปแผนที่ประเทศไทยปักด้วยไหมสีน้ำเงินดำบนพื้นสักหลาดหรือไหมสีขาว
เหนือลูกโลกมีอุณาโลมปักด้วยดิ้นเงินในพระมหามงกุฎเปล่งรัศมีปักด้วยดิ้นทอง
ชั้นที่ ๒ เช่นเดียวกับชั้นที่ ๑ เว้นแต่เหนือลูกโลกมีดาว ๕
กลีบ ปักด้วยดิ้นทอง เส้นผ่าศูนย์กลาง ๒ เซนติเมตร
แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนือลูกโลกไม่มีอุณาโลมและพระมหามงกุฎเปล่งรัศมี
(๓) เครื่องหมายความสามารถในการโดดร่ม มี ๓ ชั้น คือ
ชั้นที่ ๑ เป็นรูปปีกนก ๒ ปีก
ปักด้วยดิ้นทองบนพื้นสักหลาดหรือเสิร์จสีแดง กว้าง ๑๐ เซนติเมตร
ระหว่างหัวปีกปักด้วยดิ้นเงินเป็นรูปร่มชูชีพ สูง ๓ เซนติเมตร และรูปเอราวัณ สูง
๑.๕ เซนติเมตร ทับสายร่มชูชีพตอนล่าง ที่กึ่งกลางตัวร่มชูชีพมีดาว ๕ กลีบ
ทำด้วยโลหะสีน้ำเงิน และวงช่อชัยพฤกษ์ทำด้วยโลหะสีน้ำเงินโอบใต้ดาว
ชั้นที่ ๒ เช่นเดียวกับชั้นที่ ๑ เว้นแต่ไม่มีวงช่อชัยพฤกษ์
ชั้นที่ ๓ เช่นเดียวกับชั้นที่ ๑
เว้นแต่ไม่มีดาวและวงช่อชัยพฤกษ์
(๔) เครื่องหมายความสามารถในการทำหน้าที่ช่างอากาศ มี ๓
ชั้น คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร
ระหว่างหัวปีกเป็นรูปอาร์ม ขนาด ๑.๕ เซนติเมตร ภายในอาร์มมีรูปเฟืองและเครื่องบิน
เหนืออาร์มมีอุณาโลมในพระมหามงกุฎเปล่งรัศมี เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
(๕) เครื่องหมายความสามารถในการทำหน้าที่สื่อสาร มี ๓ ชั้น
คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร
ระหว่างหัวปีกเป็นรูปอาร์มขนาด ๑.๕ เซนติเมตร
ภายในอาร์มมีรูปสายฟ้าพาดเฉียงจากขอบล่างขวาไปจรดขอบบนซ้าย
เหนืออาร์มมีอุณาโลมในพระมหามงกุฎเปล่งรัศมี เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
(๖) เครื่องหมายความสามารถในการทำหน้าที่สรรพาวุธ มี ๓ ชั้น
คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร ระหว่างหัวปีกเป็นรูปอาร์มขนาด
๑.๕ เซนติเมตร ภายในอาร์มมีรูปกระสุนอยู่ใต้เปลวเพลิง
เหนืออาร์มมีอุณาโลมในพระมหามงกุฎเปล่งรัศมี เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
(๗) เครื่องหมายความสามารถในการทำหน้าที่ถ่ายรูปทางอากาศ มี
๓ ชั้น คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร
ระหว่างหัวปีกเป็นรูปอาร์ม ขนาด ๑.๕ เซนติเมตร ภายในอาร์มมีรูปกล้องถ่ายรูป
เหนืออาร์มมีอุณาโลมในพระมหามงกุฎเปล่งรัศมี เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
(๘) เครื่องหมายความสามารถในการทำหน้าที่ขนส่งทางอากาศ มี ๓
ชั้น คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร
ระหว่างหัวปีกเป็นรูปอาร์ม ขนาด ๑.๕ เซนติเมตร ภายในอาร์มมีรูปวงล้อกับปีก
เหนืออาร์มมีอุณาโลมในพระมหามงกุฎเปล่งรัศมี เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
(๙) เครื่องหมายความสามารถในการทำหน้าที่ต้อนรับบนอากาศยาน
มี ๓ ชั้น คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร
ระหว่างหัวปีกเป็นรูปอาร์ม ขนาด ๑.๕ เซนติเมตร ภายในอาร์มมีรูปพานในวงช่อชัยพฤกษ์
เหนืออาร์มมีอุณาโลมในพระมหามงกุฎเปล่งรัศมี เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
เครื่องหมายตามข้อ ๒๗ (๙) นี้ ในกรณีที่ทหารหญิงใช้ประดับ
ให้ปีกนก ๒ ปีก มีขนาดกว้าง ๗.๕ เซนติเมตร รูปอาร์มขนาด ๑.๑ เซนติเมตร
และรูปประกอบอื่นให้มีขนาดสามในสี่ส่วนของขนาดที่กำหนดไว้สำหรับทหารชาย
(๑๐) เครื่องหมายความสามารถแพทย์และพยาบาลเวชศาสตร์การบินในการทำหน้าที่ลำเลียงผู้ป่วยทางอากาศ
มี 3 ชั้น คือ
ชั้นที่ ๑ เป็นรูปปีกนก ๒ ปีก กว้าง ๑๐ เซนติเมตร
ระหว่างหัวปีกเป็นรูปอาร์ม ขนาด ๑.๕ เซนติเมตร
ภายในอาร์มมีรูปกาชาดและงูคู่พันไม้เท้า เหนืออาร์มมีอุณาโลมในพระมหามงกุฎเปล่งรัศมี
เครื่องหมายนี้ทำด้วยโลหะสีเงิน
ชั้นที่ ๒ เช่นเดียวกับชั้นที่ ๑ เว้นแต่เหนืออาร์มมีดาว ๕
กลีบ เส้นผ่าศูนย์กลาง ๒ เซนติเมตร แทนอุณาโลมและพระมหามงกุฎเปล่งรัศมี
ชั้นที่ ๓ เช่นเดียวกับชั้นที่ ๑
เว้นแต่เหนืออาร์มไม่มีอุณาโลมและพระมหามงกุฎเปล่งรัศมี
เครื่องหมายตามข้อ ๒๗ (๑๐) นี้ ในกรณีที่ทหารหญิงใช้ประดับ
ให้ปีกนก ๒ ปีก มีขนาดกว้าง ๗.๕ เซนติเมตร รูปอาร์มขนาด ๑.๑ เซนติเมตร
และรูปประกอบอื่นให้มีขนาดสามในสี่ส่วนของขนาดที่กำหนดไว้สำหรับทหารชาย
เครื่องหมายตามข้อ ๒๗ นี้ ใช้ประกอบกับเครื่องแบบได้ทุกชนิด
และให้ติดที่อกเสื้อข้างซ้ายเหนือปกกระเป๋า
ถ้าประดับเครื่องราชอิสริยาภรณ์หรือแพรแถบเครื่องราชอิสริยาภรณ์ให้ติดเครื่องหมายตามข้อนี้เหนือขึ้นไป
ถ้าใช้ประกอบกับเครื่องแบบสโมสรอกแข็งหรือเครื่องแบบสโมสรอกอ่อนใช้ขนาดย่อลงครึ่งหนึ่ง

ข้อ ๒๘ 
เครื่องหมายนักเรียนดุริยางค์และนักเรียนจ่าอากาศ ทำด้วยโลหะสีทอง
ประกอบด้วย
(๑) อักษรย่อสูง ๑ เซนติเมตร
นักเรียนดุริยางค์ ใช้อักษร ดย
นักเรียนจ่าอากาศศิษย์การบิน ใช้อักษร ศบ
นักเรียนจ่าอากาศเหล่าอื่น ใช้อักษร นจ
(๒) เครื่องหมายชั้นการศึกษา เป็นตัวเลขไทยสูง ๑ เซนติเมตร
(๓) เครื่องหมายตำแหน่ง เป็นรูปปีกนก ๒ ปีกกว้าง ๓
เซนติเมตร มีดาว ๕ กลีบ และพระมหามงกุฎประกอบดังนี้
หัวหน้าตอน รูปปีก
หัวหน้าหมวด รูปดาวเหนือปีก
หัวหน้ากองร้อย รูปพระมหามงกุฎเหนือปีก
หัวหน้านักเรียน รูปพระมหามงกุฎเปล่งรัศมีเหนือปีก
เครื่องหมายตามข้อนี้ ให้ติดอักษรย่อที่กึ่งกลางอินทรธนูอ่อนทั้ง
๒ ข้าง และติดเครื่องหมายชั้นการศึกษาห่างจากอักษรย่อไปทางด้านไหล่ ๑ เซนติเมตร
ให้ด้านบนของตัวอักษรและตัวเลขอยู่ทางด้านคอ
สำหรับเครื่องแบบปกติเทาคอพับ
ให้ติดอักษรย่อที่กึ่งกลางอินทรธนูอ่อนทั้ง ๒ ข้าง และติดเครื่องหมายชั้นการศึกษาตามทางดิ่งที่มุมปกคอพับของเสื้อทั้ง
๒ ข้าง สำหรับเครื่องหมายตำแหน่งให้ติดเรียงถัดขึ้นไปจากเครื่องหมายชั้นการศึกษา
สำหรับเครื่องแบบฝึกหรือเครื่องแบบสนาม
ให้ติดเครื่องหมายชั้นการศึกษาตามทางดิ่งที่มุมปกคอแบะตอนบนของเสื้อทั้ง ๒ ข้าง
และติดเครื่องหมายตำแหน่งเรียงถัดขั้นไปจากเครื่องหมายชั้นการศึกษา
เครื่องหมายที่ใช้ติดกับเครื่องแบบฝึกหรือเครื่องแบบสนามนี้
จะปักด้วยไหมสีเหลืองแทนเครื่องหมายโลหะก็ได้

ข้อ ๒๙  เครื่องหมายนักเรียนนายเรืออากาศ
ทำด้วยโลหะสีเงินประกอบด้วย
(๑)[๑๙]
อักษรย่อ นนอ สูง ๑ เซนติเมตร
(๒) เครื่องหมายชั้นการศึกษา เป็นตัวเลขไทย สูง ๑ เซนติเมตร
(๓) เครื่องหมายตำแหน่ง เป็นรูปปีกนก ๒ ปีก กว้าง ๔
เซนติเมตร มีดาว ๕ กลีบ และพระมหามงกุฎประกอบดังนี้
หัวหน้าตอน รูปปีก
หัวหน้าหมวด รูปดาวเหนือปีก
หัวหน้ากองร้อย รูปพระมหามงกุฎเหนือปีก
หัวหน้านักเรียน รูปพระมหามงกุฎเปล่งรัศมีเหนือปีก
เครื่องหมายตามข้อนี้ สำหรับเครื่องแบบที่ใช้อินทรธนูแข็ง
ให้ติดเครื่องหมายชั้นการศึกษาบนแถบไหมทองของอินทรธนูแข็งทั้ง ๒ ข้าง
ห่างจากริมอินทรธนูทางด้านไหล่ ๑.๕ เซนติเมตร ให้ด้านบนของตัวเลขอยู่ทางด้านคอ
นักเรียนนายเรืออากาศที่ได้รับแต่งตั้งให้ทำหน้าที่หัวหน้าตอน หัวหน้าหมวด
หัวหน้ากองร้อยหรือหัวหน้านักเรียน
ให้ติดเครื่องหมายตำแหน่งบนแถบไหมทองที่กึ่งกลางอินทรธนูแข็งทั้ง ๒ ข้าง
ให้ด้านบนของปีกอยู่ทางด้านคอ
สำหรับเครื่องแบบปกติเทาคอพับที่ใช้อินทรธนูอ่อน
ให้ติดอักษรย่อที่กึ่งกลางอินทรธนูอ่อนทั้ง ๒ ข้าง
ให้ด้านบนของตัวอักษรอยู่ทางด้านคอ
และติดเครื่องหมายชั้นการศึกษาตามทางดิ่งที่มุมปกคอพับของเสื้อทั้ง ๒ ข้าง
สำหรับเครื่องหมายตำแหน่ง ให้ติดเรียงถัดขึ้นไปจากเครื่องหมายชั้นการศึกษา
สำหรับเครื่องแบบฝึกหรือเครื่องแบบสนาม
ให้ติดเครื่องหมายชั้นการศึกษา และเครื่องหมายตำแหน่งที่มุมปกคอแบะตอนบนของเสื้อทั้ง
๒ ข้าง เรียงถัดกันไปเช่นเดียวกับเสื้อปกติเทาคอพับที่ใช้อินทรธนูอ่อน
เครื่องหมายที่ใช้ติดกับเครื่องแบบฝึกหรือเครื่องแบบสนามนี้
จะปักด้วยไหมสีขาวแทนเครื่องหมายโลหะก็ได้
สำหรับเครื่องหมายนักเรียนนายเรืออากาศที่เข้าศึกษาวิชาการแพทย์ในมหาวิทยาลัย
ทำด้วยโลหะสีเงินเป็นรูปพญานาคคู่พันคบเพลิง สูง ๔ เซนติเมตร กว้าง ๒.๓ เซนติเมตร
และให้ติดเครื่องหมายนี้แทนที่อักษรย่อ นร
ให้ด้านบนของรูปพญานาคคู่พันคบเพลิงอยู่ทางด้านคอ โดยไม่มีเครื่องหมายตำแหน่ง[๒๐]

ข้อ ๓๐ 
เครื่องหมายเชิดชูเกียรตินักเรียนนายเรืออากาศทำด้วยสักหลาดหรือเสิร์จสีน้ำเงินดำ
เป็นรูปวงกลมเส้นผ่าศูนย์กลาง ๓ เซนติเมตร ขอบปักด้วยไหมสีขาวกว้าง ๐.๒ เซนติเมตร
โดยรอบภายในวงกลมปักเป็นรูปต่าง ๆ ตามชนิดของเครื่องหมาย คือ
(๑) เครื่องหมายการศึกษาดี ลักษณะทหารดี
และการกีฬาดี
มีปีกนก ๒ ปีกปักด้วยไหมสีขาววางทับอยู่บนวงช่อชัยพฤกษ์ ๒
ข้าง ข้างละ ๙ ใบปักด้วยไหมสีเหลือง
ระหว่างหัวปีกปักด้วยไหมเป็นรูปธงไตรรงค์เฉียงอยู่ในอาร์มขนาด ๐.๕ เซนติเมตร
เหนืออาร์มมีอุณาโลมปักด้วยไหมสีขาวในพระมหามงกุฎเปล่งรัศมีปักด้วยไหมสีเหลือง
ใต้อาร์มมีดาว ๕ กลีบปักด้วยไหมสีขาวมีเส้นผ่าศูนย์กลาง ๐.๕ เซนติเมตร
(๒) เครื่องหมายการศึกษาดี และลักษณะทหารดี
มีลักษณะเช่นเดียวกับ (๑) เว้นแต่ไม่มีดาว
(๓) เครื่องหมายการศึกษาดี และการกีฬาดี
มีลักษณะเช่นเดียวกับ (๑) เว้นแต่ไม่มีวงช่อชัยพฤกษ์
(๔) เครื่องหมายลักษณะทหารดี และการกีฬาดี
มีลักษณะเช่นเดียวกับ (๑) เว้นแต่ดาวอยู่เหนืออาร์ม
และไม่มีอุณาโลมในพระมหามงกุฎเปล่งรัศมี
(๕) เครื่องหมายการศึกษาดี
มีลักษณะเช่นเดียวกับ (๑) เว้นแต่ไม่มีดาวและวงช่อชัยพฤกษ์
(๖) เครื่องหมายลักษณะทหารดี
มีลักษณะเช่นเดียวกับ (๑) เว้นแต่ไม่มีดาว และอุณาโลมในพระมหามงกุฎเปล่งรัศมี
(๗) เครื่องหมายการกีฬาดี
มีลักษณะเช่นเดียวกับ (๑) เว้นแต่ดาวอยู่เหนืออาร์ม
และไม่มีวงช่อชัยพฤกษ์และอุณาโลมในพระมหามงกุฎเปล่งรัศมี
เครื่องหมายตามข้อนี้ใช้ประดับกับเครื่องแบบปกติเทาคอพับ
เครื่องแบบปกติเทารัดเอว และเครื่องแบบปกติเทาคอแบะ
เหนือกึ่งกลางกระเป๋าอกเสื้อข้างขวา ๑ เซนติเมตร

ข้อ ๓๑  พลทหารซึ่งทำหน้าที่ครูทหารใหม่
ใช้เครื่องหมายรูปดาว ๕ กลีบ เหนือปีกนก ๒ ปีก ทำด้วยโลหะสีทอง
กว้าง ๓.๕ เซนติเมตร
ทาบบนพื้นสักหลาดหรือเสิร์จสีน้ำเงินดำรูปวงกลมเส้นผ่าศูนย์กลาง ๔.๕ เซนติเมตร ให้กลีบหนึ่งของดาวอยู่ทางด้านบน
ติดที่แขนเสื้อข้างซ้ายด้านนอกกึ่งกลางระหว่างไหล่กับข้อศอก

ข้อ ๓๒ 
ทหารซึ่งสำเร็จการศึกษาหลักสูตรการรบแบบจู่โจมของศูนย์การทหารราบ
กรมยุทธศึกษาทหารบก หรือของต่างประเทศที่ศูนย์การทหารราบ กรมยุทธศึกษาทหารบก
ได้พิจารณาแล้วเห็นว่ามีมาตรฐานเทียบเท่า
ใช้เครื่องหมายทหารจู่โจมติดที่อกเสื้อข้างขวาเหนือกึ่งกลางปกกระเป๋า
มีลักษณะเป็นรูปหัวเสือทำด้วยโลหะสีทองคาบดาบปลายปืนสีเงินทำให้เป็นมัน
ด้ามสีน้ำตาลแกมแดงอยู่เหนือวงช่อชัยพฤกษ์สีเงินทำให้เป็นมัน สูง ๒.๕ เซนติเมตร
กว้าง ๕.๒ เซนติเมตร
เครื่องหมายตามข้อนี้ใช้ประกอบกับเครื่องแบบได้ทุกชนิด

ข้อ ๓๒ ทวิ[๒๑] 
นักเรียนนายเรืออากาศและทหารในกองนักเรียนนายเรืออากาศ รักษาพระองค์
โรงเรียนนายเรืออากาศ และทหารในกองพันทหารอากาศโยธิน ๑ รักษาพระองค์ กรมอากาศโยธิน
ใช้เครื่องหมายอักษรพระปรมาภิไธยย่อ ภปร ทำด้วยโลหะสีเงิน
ติดที่อกเสื้อด้านขวาเหนือกึ่งกลางปกกระเป๋า

ภาค ๒
เครื่องแบบทหารหญิง

หมวด ๑
ชนิดของเครื่องแบบ

ข้อ ๓๓  เครื่องแบบทหารหญิง มี ๙ ชนิด คือ
(๑) เครื่องแบบปกติขาว ประกอบด้วย
(ก) หมวกทรงกลมพับปีกสีเทา
(ข) เสื้อชั้นนอกคอแบะสีขาว
(ค) กระโปรงสีขาว
(ง) รองเท้าหุ้มส้นหนังสีดำ ชนิดไม่ผูกเชือก
(จ) ถุงเท้ายาวสีน้ำตาลอ่อน
(ฉ) กระเป๋าถือสีดำ
(๒) เครื่องแบบปกติเทาคอแบะ ประกอบด้วย
(ก) หมวกทรงกลมพับปีกสีเทา
(ข) เสื้อชั้นนอกคอแบะสีเทา
(ค) กระโปรงสีเทา
(ง) รองเท้าหุ้มส้นหนังสีดำ ชนิดไม่ผูกเชือก
(จ) ถุงเท้ายาวสีน้ำตาลอ่อน
(ฉ) กระเป๋าถือสีดำ
(๓) เครื่องแบบปกติคอพับ ประกอบด้วย
(ก) หมวกทรงกลมพับปีกหรือหมวกหนีบสีเทา
(ข) เสื้อคอพับสีขาว
(ค) กระโปรงสีเทาหรือกางเกงขายาวสีเทา
(ง) เข็มขัดด้ายถักสีน้ำเงินดำ
(จ) รองเท้า
เมื่อใช้กระโปรงให้ใช้รองเท้าหุ้มส้นหนังสีดำชนิดไม่ผูกเชือก
เมื่อใช้กางเกงขายาวให้ใช้รองเท้าหุ้มส้นหนังสีดำ ชนิดผูกเชือก
(ฉ) ถุงเท้า
เมื่อใช้กระโปรงจะใช้ถุงเท้ายาวสีน้ำตาลอ่อนหรือไม่ใช้ก็ได้
เมื่อใช้กางเกงให้ใช้ถุงเท้าสั้นสีดำ
(ช) กระเป๋าถือสีดำ
(๔) เครื่องแบบฝึก ประกอบด้วย
(ก) หมวกหนีบสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักสีน้ำเงินดำ
(จ) รองเท้าหุ้มส้นหนังสีดำ ชนิดผูกเชือก
(ฉ) ถุงเท้าสั้นสีดำ
(๕) เครื่องแบบสนาม
เช่นเดียวกับเครื่องแบบฝึกและให้ใช้เครื่องสนามด้วย
(๖)[๒๒]
เครื่องแบบครึ่งยศ เช่นเดียวกับเครื่องแบบปกติขาว เว้นแต่ให้ใช้กระโปรงสีเทาและกระเป๋าสโมสร
สำหรับนายทหารพิเศษประจำกองนักเรียนนายเรืออากาศ
รักษาพระองค์ โรงเรียนนายเรืออากาศ และประจำกองพันทหารอากาศโยธิน ๑ รักษาพระองค์
กรมอากาศโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกทรงอ่อนสีเทา
(ข) เสื้อชั้นนอกคอปิดสีขาว
(ค) กระโปรงสีเทา
(ง) คันชีพ
(จ) รองเท้าสูงครึ่งน่องหนังสีดำชนิดไม่ผูกเชือก
หรือรองเท้าสูงหนังสีดำชนิดไม่ผูกเชือก
(ฉ) ถุงเท้ายาวสีน้ำตาลอ่อน
(๗)[๒๓]
เครื่องแบบเต็มยศขาว เช่นเดียวกับเครื่องแบบปกติขาว
เว้นแต่ให้ใช้กระโปรงสีเทาและกระเป๋าสโมสร
สำหรับนายทหารพิเศษประจำกองนักเรียนนายเรืออากาศ
รักษาพระองค์ โรงเรียนนายเรืออากาศ
มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกทรงอ่อนสีเทา
มีพู่สีฟ้าสดติด ณ ที่ที่มีตราราชวัลลภ เสื้อชั้นนอกคอปิดสีฟ้าสด และมีประคด
สำหรับนายทหารพิเศษประจำกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกทรงอ่อนสีเทา
มีพู่สีบานเย็นติด ณ ที่มีตราราชวัลลภ เสื้อชั้นนอกคอปิดสีบานเย็น และมีประคด
(๘) เครื่องแบบเต็มยศเทา
เช่นเดียวกับเครื่องแบบปกติเทาคอแบะ
(๙) เครื่องแบบสโมสร เช่นเดียวกับเครื่องแบบปกติขาว
เว้นแต่ให้ใช้กระโปรงสีน้ำเงินดำและกระเป๋าสโมสร

หมวด ๒
ส่วนของเครื่องแบบ

ข้อ ๓๔[๒๔]  หมวก มี ๓ แบบ คือ
(๑) หมวกหนีบสีเทา ตอนหน้าเชิด ตอนหลังต่ำ
ด้านซ้ายเหนือขอบหมวกห่วงจากมุมพับด้านหน้า ๔ เซนติเมตร มีตราหน้าหมวกโลหะขนาดเล็ก
(๒) หมวกทรงกลมพับปีกสีเทา ตัวหมวกสีเทาอ่อนสูง ๘ เซนติเมตร
ปีกหมวกสีเทากว้าง ๗ เซนติเมตร ด้านข้างและด้านหลังพับติดกับหมวก
มีผ้าพันหมวกสีเทากว้าง ๓ เซนติเมตร ตอนหน้าของผ้าพันหมวกกว้าง ๖ เซนติเมตร
และมีตราหน้าหมวก ดังนี้
พลทหาร นักเรียนจ่าอากาศ และนายทหารประทวน
ใช้ตราหน้าหมวกโลหะขนาดกลาง
นายทหารสัญญาบัตร ใช้ตราหน้าหมวกปักด้วยดิ้นขนาดเล็ก
(๓) หมวกทรงอ่อนสีเทา ด้านซ้ายหมวกมีตราราชวัลลภ

ข้อ ๓๕[๒๕]  เสื้อ มี ๗ แบบ คือ
(๑) เสื้อฝึกสีเทา
มีลักษณะเช่นเดียวกับเสื้อฝึกสีเทาของทหารชาย
(๒) เสื้อคอพับสีขาว คอพับตอนหน้ากว้าง ๕ เซนติเมตร
ห้อยยาวลงมา ๘ เซนติเมตร และมีขลิบสีน้ำเงินดำกว้าง ๐.๕ เซนติเมตรโดยรอบ
ที่คอและแนวสาบอก มีดุม ๕ ดุม แขนยาวรัดข้อมือ ขัดดุมข้างละ ๑ ดุม
พลทหาร นักเรียนจ่าอากาศ และนายทหารประทวนชั้นจ่าอากาศ
มีอินทรธนูอ่อน
นายทหารประทวนชั้นพันจ่าอากาศ และนายทหารสัญญาบัตร
ใช้อินทรธนูแข็งหรือจะใช้อินทรธนูอ่อนโดยติดเครื่องหมายยศชนิดโลหะที่ปกคอเสื้อทั้งสองข้างแทนเครื่องหมายสังกัดก็ได้
ดุมทั้งสิ้นเว้นแต่ดุมของอินทรธนูแข็ง ใช้ดุมสีขาวขนาดเล็ก
เมื่อสวมเสื้อนี้ให้สอดชายเสื้ออยู่ภายในกระโปรงหรือกางเกง
เสื้อแบบนี้จะใช้แขนสั้นเหนือข้อศอกไม่เกิน ๒ เซนติเมตร
ปลายแขนพับออกข้างนอกเป็นรูปแหลม ๖ เซนติเมตรก็ได้
(๓) เสื้อชั้นนอกคอแบะสีเทา แบบคอมน มีตะเข็บหลัง ๓ ตะเข็บ
ที่แนวอกมีดุมสีทองขนาดเล็ก ๔ ดุม มีกระเป๋าล่างเป็นกระเป๋าเจาะข้างละ ๑ กระเป๋า
ปากกระเป๋าเฉียงลงไปทางเอว และมีอินทรธนู ดังนี้
พลทหาร นักเรียนจ่าอากาศ และนายทหารประทวนชั้นจ่าอากาศ
มีอินทรธนูอ่อน
นายทหารประทวนชั้นพันจ่าอากาศ และนายทหารสัญญาบัตร
ใช้อินทรธนูแข็ง เสื้อแบบนี้ให้ใช้เสื้อคอพับสีขาวประกอบด้วย
(๔) เสื้อชั้นนอกคอแบะสีขาว
มีลักษณะเช่นเดียวกับเสื้อชั้นนอกคอแบะสีเทา
เสื้อแบบนี้ให้ใช้เสื้อคอพับสีขาวประกอบด้วย
(๕) เสื้อชั้นนอกคอปิดสีขาว มีตะเข็บหลัง ๔ ตะเข็บ
แนวอกมีดุมสีทองขนาดใหญ่ ๕ ดุม ด้านหน้ามีกระเป๋าล่างข้างละ ๑ กระเป๋า
เป็นกระเป๋าเจาะ ไม่มีปกและใช้อินทรธนูแข็ง
(๖) เสื้อชั้นนอกคอปิดสีฟ้าสด
สำหรับนายทหารพิเศษประจำกองนักเรียนนายเรืออากาศ รักษาพระองค์
โรงเรียนนายเรืออากาศ
ลักษณะเช่นเดียวกับเสื้อชั้นนอกคอปิดสีฟ้าสดของทหารชายในกองนักเรียนนายเรืออากาศ
รักษาพระองค์ โรงเรียนนายเรืออากาศ
(๗) เสื้อชั้นนอกคอปิดสีบานเย็น
สำหรับนายทหารพิเศษประจำกองพันทหารอากาศโยธิน ๑ รักษาพระองค์ กรมอากาศโยธิน
ลักษณะเช่นเดียวกับเสื้อชั้นนอกคอปิดสีบานเย็นของทหารชายในกองพันทหารอากาศโยธิน ๑
รักษาพระองค์ กรมอากาศโยธิน

ข้อ ๓๖  กระโปรงและกางเกง มีดังนี้
(๑) กระโปรงสีเทา ยาวคลุมเข่าไม่เกินครึ่งน่อง
ด้านหลังมีจีบปล่อยชาย กระโปรง ๒ จีบ ระยะห่างกันพอสมควร ชายกระโปรงไม่บาน
และไม่มีกระเป๋า
(๒) กระโปรงสีขาว มีลักษณะเช่นเดียวกับกระโปรงสีเทา
(๓) กระโปรงสีน้ำเงินดำ มีลักษณะเช่นเดียวกับกระโปรงสีเทา
(๔) กางเกงขายาวสีเทา
มีลักษณะเช่นเดียวกับกางเกงขายาวสีเทาของทหารชาย เว้นแต่ผ่าเอวทางด้านซ้าย
ปลายขากว้างไม่น้อยกว่า ๒๐ เซนติเมตร และไม่เกิน ๒๔ เซนติเมตร
(๕) กางเกงฝึกขายาวสีเทา
มีลักษณะเช่นเดียวกับกางเกงฝึกขายาวสีเทาของทหารชาย เว้นแต่ผ่าเอวทางด้านซ้าย
ปลายขากว้างไม่น้อยกว่า ๒๐ เซนติเมตร และไม่เกิน ๒๔ เซนติเมตร

ข้อ ๓๗[๒๖]  เข็มขัด ประคดและคันชีพ มีดังนี้
(๑) เข็มขัด ใช้เข็มขัดด้ายถักสีน้ำเงินดำ
มีลักษณะเช่นเดียวกับเข็มขัดด้ายถักสีน้ำเงินดำของทหารชาย
(๒) ประคดและคันชีพ
สำหรับนายทหารพิเศษประจำกองนักเรียนนายเรืออากาศ รักษาพระองค์
โรงเรียนนายเรืออากาศ
เช่นเดียวกับประคดและคันชีพของทหารชายในกองนักเรียนนายเรืออากาศ รักษาพระองค์
โรงเรียนนายเรืออากาศ แต่มีขนาดย่อมกว่าของทหารชาย
สำหรับนายทหารพิเศษประจำกองพันทหารอากาศโยธิน ๑
รักษาพระองค์ กรมอากาศโยธิน เช่นเดียวกับประคดและคันชีพของทหารชายในกองพันทหารอากาศโยธิน
๑ รักษาพระองค์ กรมอากาศโยธิน แต่มีขนาดย่อมกว่าของทหารชาย

ข้อ ๓๘[๒๗]  รองเท้า มี ๔ แบบ คือ
(๑) รองเท้าหุ้มส้นหนังสีดำ ชนิดไม่ผูกเชือก ส้นใหญ่พอสมควร
สูงไม่เกิน ๕ เซนติเมตร
(๒) รองเท้าหุ้มส้นหนังสีดำ ชนิดผูกเชือก มีลักษณะเช่นเดียวกับรองเท้าหุ้มส้นหนังสีดำของทหารชาย
(๓) รองเท้าสูงครึ่งน่องหนังสีดำ ชนิดไม่ผูกเชือก
(๔) รองเท้าสูงหนังสีดำ ชนิดไม่ผูกเชือก
รองเท้าทุกแบบต้องมีส้น ไม่มีริ้วและลวดลาย

ข้อ ๓๙  กระเป๋าถือ มี ๒ แบบ คือ
(๑) กระเป๋าถือสีดำ
ทำด้วยหนังหรือวัตถุเทียมหนังรูปสี่เหลี่ยมผืนผ้ามุมมน สูง ๑๙ เซนติเมตร ยาว ๒๔
เซนติเมตร มีสายสะพาย
(๒) กระเป๋าสโมสร
ทำด้วยหนังหรือวัตถุเทียมหนังสีดำรูปสีเหลี่ยมผืนผ้ามุมมน สูง ๑๒ เซนติเมตร ยาว ๒๐
เซนติเมตร ไม่มีสายสะพาย
กระเป๋าถือทั้ง ๒ แบบนี้ไม่มีลวดลาย
กึ่งกลางที่ปิดเปิดฝากระเป๋าด้านนอก มีเครื่องหมายทำด้วยโลหะสีทอง
มีลักษณะเช่นเดียวกับดุมสีทองขนาดใหญ่ โดยปกติถือด้วยมือซ้าย
สำหรับกระเป๋าที่มีสายสะพายจะสะพานที่ไหล่ซ้ายห้อยลงมาใต้แนวเอวก็ได้

หมวด ๓
อินทรธนูและเครื่องหมายยศ

ข้อ ๔๐  อินทรธนูมี ๒ แบบ คือ
(๑) อินทรธนูอ่อน ทำด้วยสักหลาด เสิร์จหรือผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอ
ปลายมน ด้านไหล่กว้าง ๓.๕ เซนติเมตร
เย็บติดกับเสื้อเป็นรูปสี่เหลี่ยมมีเส้นทแยงมุมระยะห่างจากด้านไหล่ไปทางคอ ๓.๕
เซนติเมตร ด้านคอกว้าง ๒.๕ เซนติเมตร ตอนปลายขัดดุม ดังนี้
พลทหาร นักเรียนจ่าอากาศและนานทหารประทวนชั้นจ่าอากาศ
ใช้ดุมสีขาวขนาดเล็ก เมื่อแต่งเครื่องแบบปกติขาว เครื่องแบบปกติเทาคอแบะ
เครื่องแบบครึ่งยศ เครื่องแบบเต็มยศขาว เครื่องแบบเต็มยศเทาและเครื่องแบบสโมสร
ใช้ดุมสีทองขนาดเล็ก
นายทหารประทวนชั้นพันจ่าอากาศ และนายทหารสัญญาบัตร ใช้ดุมสีขาวขนาดเล็ก
(๒) อินทรธนูแข็ง
ทำด้วยสักหลาดหรือเสิร์จสีน้ำเงินดำเป็นแผ่นสี่เหลี่ยมเรียวจากทางด้านไหล่ไปทางคอ
ปลายมน ด้านไหล่กว้าง ๓.๕ เซนติเมตร ด้านคอกว้าง ๒.๕ เซนติเมตร
ตอนปลายติดดุมสีทองขนาดเล็ก และมีเครื่องประกอบเช่นเดียวกับอินทรธนูแข็งของทหารชาย

ข้อ ๔๑  เครื่องหมายยศ มีดังนี้
นายทหารประทวนชั้นจ่าอากาศ
ใช้เครื่องหมายยศเช่นเดียวกับนายทหารประทวนชั้นจ่าอากาศชาย เว้นแต่ปลายบั้งทั้ง ๒
ข้างห่างกัน ๖ เซนติเมตร
นายทหารประทวนชั้นพันจ่าอากาศ
ใช้เครื่องหมายยศเช่นเดียวกับนายทหารประทวนชั้นพันจ่าอากาศชาย
นายทหารสัญญาบัตร
ใช้เครื่องหมายยศเช่นเดียวกับนายทหารสัญญาบัตรชาย

ข้อ ๔๒ 
เมื่อแต่งเครื่องแบบปกติคอพับที่ใช้อินทรธนูอ่อน
เครื่องแบบฝึกหรือเครื่องแบบสนาม
เฉพาะนายทหารประทวนชั้นพันจ่าอากาศและนายทหารสัญญาบัตร
ให้ใช้เครื่องหมายยศชนิดโลหะของทหารชายตามข้อ ๑๘

หมวด ๔
เครื่องหมายสังกัดและเครื่องหมายพิเศษ

ข้อ ๔๓ 
เครื่องหมายสังกัดและเครื่องหมายพิเศษ
มีลักษณะเช่นเดียวกับเครื่องหมายสังกัดและเครื่องหมายพิเศษของทหารชาย
สำหรับเครื่องหมายสังกัด ติดที่คอเสื้อทั้ง
๒ ข้าง ดังนี้
(๑) เสื้อคอพับ ติดที่มุมปกคอพับ เว้นแต่นักเรียนจ่าอากาศ
นายทหารประทวนชั้นพันจ่าอากาศและนายทหารสัญญาบัตร
เมื่อใช้เสื้อคอพับที่มีอินทรธนูอ่อน ไม่ต้องติดเครื่องหมายสังกัด
(๒) เสื้อฝึก ติดที่มุมปกคอแบะตอนบน
เว้นแต่นักเรียนจ่าอากาศ นายทหารประทวนชั้นพันจ่าอากาศและนายทหารสัญญาบัตร
ไม่ต้องติดเครื่องหมายสังกัด
(๓) เสื้อชั้นนอกคอแบะสีเทา ติดที่มุมปกคอแบะตอนบน
(๔) เสื้อชั้นนอกคอแบะสีขาว ติดที่มุมปกคอแบะตอนบน
(๕)[๒๘]
เสื้อชั้นนอกคอปิดสีขาว ติดที่มุมคอตอนหน้า
สำหรับเครื่องหมายพิเศษ ให้ใช้ติดเช่นเดียวกับทหารชาย

ภาค ๓
เครื่องแบบพิเศษ

ข้อ ๔๔  ทหารชายเหล่าทหารดุริยางค์ ใช้เครื่องแบบพิเศษตามโอกาส
ดังนี้
(๑)
ในโอกาสบรรเลงในงานเกียรติยศหรืองานทั่วไป พลทหารและนายทหารประทวน ใช้เครื่องแบบ
ประกอบด้วย
(ก) หมวกทรงหม้อตาลสีขาว
เว้นแต่ให้ใช้สายรัดคางทำด้วยไหมถักสีเหลือง ๒ เส้น
ปลายสายรัดคางมีดุมสีทองขนาดเล็กติดที่ริมขอบหมวกข้างละ ๑ ดุม
(ข) เสื้อชั้นนอกคอแบะสีขาว
มีลักษณะและเครื่องประกอบเช่นเดียวกับเสื้อชั้นนอกคอแบะสีเทา
เว้นแต่พลทหารและนายทหารประทวนชั้นจ่าอากาศใช้อินทรธนูแข็งทำด้วยสักหลาดหรือเสิร์จสีน้ำเงินดำเป็นแผ่นสี่เหลี่ยมเรียวจากทางด้านไหล่ไปทางคอ
ปลายมน ด้านไหล่กว้าง ๕ เซนติเมตร ด้านคอกว้าง ๔ เซนติเมตร มีแถบไหมถักสีเหลือง ๓
เส้นไขว้กันพาดกึ่งกลางตามยาวของอินทรธนู ตอนปลายติดดุมสีทองขนาดเล็ก
(ค) กางเกง
ในงานเกียรติยศ ใช้กางเกงขายาวสีเทา
เว้นแต่ที่แนวตะเข็บกางเกงด้านนอกมีแถบสีน้ำเงินดำกว้าง ๓ เซนติเมตร ข้างละ ๑ แถบ
ในงานทั่วไป ใช้กางเกงขายาวสีขาว
(ง) รองเท้าหุ้มส้นหรือรองเท้าหุ้มข้อหนังสีดำ
(จ) ถุงเท้าสั้นสีดำ
(๒) ในโอกาสประจำแถวหรือเดินนำขบวน พลทหาร
นายทหารประทวนและนายทหารสัญญาบัตร ใช้เครื่องแบบ ประกอบด้วย
(ก) หมวกเหล็กสีขาว มีสายรัดคางโซ่ถักทำด้วยโลหะสีทองกว้าง
๑.๕ เซนติเมตร และมีตราหน้าหมวกโลหะขนาดใหญ่
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดหนังหรือเข็มขัดด้ายถักสีขาว
ถ้าประจำแถวทหารซึ่งแต่งเครื่องแบบเต็มยศ เครื่องแบบทหารกองเกียรติยศ
หรือเดินนำขบวนทหารในพิธีตรวจพลสวนสนาม ให้มีสายโยงหนังหรือด้ายถักสีขาว ๒ สาย
สอดใต้อินทรธนูข้างละสายไขว้กันด้านหลัง โดยให้สายขวาทับสายซ้าย
(จ)
รองเท้าหุ้มข้อหนังสีดำและสนับแข้งสูงครึ่งน่องหนังหรือผ้าใบ
มีสายรัดตอนบนและล่างสีขาว
(ฉ) ถุงมือสีขาว
ใช้เฉพาะเมื่อประจำแถวทหารซึ่งแต่งเครื่องแบบเต็มยศ
หรือเครื่องแบบทหารกองเกียรติยศ เดินนำขบวนทหารในพิธีตรวจพลสวนสนาม
(ช) สายหนังสีขาวสะพายจากไหล่ขวาไปเอวซ้าย
ใช้เฉพาะผู้ทำหน้าที่นำขบวนแตรวงในขณะเดินแถว

ข้อ ๔๕ 
ทหารหญิงเหล่าทหารดุริยางค์ ในโอกาสบรรเลงในงานเกียรติยศ
ใช้เครื่องแบบพิเศษ ประกอบด้วย
(๑) หมวกทรงกลมพับปีกสีเทา
(๒) เสื้อชั้นนอกคอแบะสีขาว
(๓) กระโปรงสีน้ำเงินดำ
(๔) รองเท้าหุ้มส้นหนังสีดำ
(๕) ถุงเท้ายาวสีน้ำตาลอ่อน
(๖) กระเป๋าถือสีดำ

ข้อ ๔๖  ทหารซึ่งทำหน้าที่สารวัตรทหาร
ใช้เครื่องแบบพิเศษ ประกอบด้วย
(๑) หมวก
พลทหารและนายทหารประทวน
ใช้หมวกเหล็กสีขาวมีสายรัดคางหนังสีขาวกว้าง ๑.๕ เซนติเมตร ด้านหน้าหมวกมีอักษร สห
สีฟ้าสูง ๖ เซนติเมตร กว้าง ๔ เซนติเมตร ระยะห่างกัน ๓ เซนติเมตร และมีแถบสีฟ้า ๑
แถบ กว้าง ๔ เซนติเมตร คาดรอบหมวกโดยรอบเว้นระยะห่างจากตัวอักษรข้างละ ๓ เซนติเมตร
นายทหารสัญญาบัตร
ใช้หมวกเหล็กสีขาวมีสายรัดคางหนังสีขาวกว้าง ๑.๕ เซนติเมตร ด้านหน้าหมวกมีตราหน้าหมวกโลหะขนาดใหญ่
หรือจะใช้หมวกทรงหม้อตาลสีเทาก็ได้
(๒) เสื้อคอพับสีเทา
(๓) กางเกงขายาวสีเทา
(๔) เข็มขัดหนังหรือเข็มขัดด้ายถักสีขาวกว้าง ๕.๕ เซนติเมตร
หัวเข็มขัดทำด้วยโลหะสีทอง เป็นรูปสี่เหลี่ยมผืนผ้าทางนอน ปลายมน กว้าง ๖
เซนติเมตร ยาว ๘ เซนติเมตร พื้นเกลี้ยง มีรูปดาว ๕ กลีบเหนือปีกนก ๒
ปีกวางทับอยู่บนวงช่อชัยพฤกษ์ ๒ ข้าง ข้างละ ๗ ใบ ดุนนูนอยู่กึ่งกลางหัวเข็มขัด
สำหรับพลทหารและนายทหารประทวนชั้นจ่าอากาศ มีซองดาบปลายปืนและซองกระสุนหนัง
หรือด้ายถักสีขาว สำหรับทหารประทวนชั้นพันจ่าอากาศและนายทหารสัญญาบัตร มีซองปืนพกหนังหรือด้ายถักสีขาวประกอบด้วย
(๕) รองเท้าสูงครึ่งน่องหนังสีดำ
(๖) สายนกหวีดทำด้วยด้ายหรือไหมสีขาว มีลักษณะดังนี้
พลทหารใช้สายเกลี้ยง ๒ เส้น ทำเป็นบ่วงคล้องใต้แขนซ้าย ๑
เส้น ปลายสายรวมติดใต้อินทรธนู อีก ๑ เส้น โยงจากสายที่คล้องแขนใต้อินทรธนู ปลายสายผูกนกหวีดสอดไว้ในกระเป๋าเสื้อข้างซ้าย
นายทหารประทวนใช้สายเช่นเดียวกับพลทหาร
เว้นแต่สายที่คล้องแขนเป็นสายถัก
นายทหารสัญญาบัตรใช้สายเช่นเดียวกับพลทหาร
เว้นแต่สายที่คล้องแขนเป็นสายถัก และคล้องแขนขวา
กับเพิ่มสายโยงจากสายที่คล้องแขนใต้อินทรธนู ปลายสายมีตุ้มโลหะสีเงิน ๑ ตุ้ม
คล้องที่ดุมอกเสื้อเม็ดที่ ๒ ให้ตุ้มโลหะสีเงินอยู่ที่อกเสื้อ
(๗) ปลอกแขนทำด้วยสักหลาดสีแดงกว้าง ๑๐ เซนติเมตร มีอักษร
สห ทำด้วยสักหลาดสีขาว สูง ๖ เซนติเมตร กว้าง ๔ เซนติเมตร ระยะห่างกัน ๓ เซนติเมตร
สวมที่แขนเสื้อข้างขวาระหว่างไหล่กับข้อศอก ให้ตัวอักษรอยู่ด้านนอก
(๘) สายสะพายปืนหนังสีขาว
(๙) ถุงมือสีขาว ใช้เฉพาะเมื่อปฏิบัติหน้าที่ควบคุมการจราจร
หรือในงานเกียรติยศ

ข้อ ๔๗  ทหารที่จัดเป็นกองเกียรติยศ
ใช้เครื่องแบบพิเศษ ประกอบด้วย
(๑) หมวกเหล็กสีขาว มีสายรัดคางโซ่ถักทำด้วยโลหะสีทองกว้าง
๑.๕ เซนติเมตร และมีตราหน้าหมวกโลหะขนาดใหญ่
(๒) เสื้อคอพับสีเทา
(๓) กางเกงขายาวสีเทา
(๔) เข็มขัดหนังหรือเข็มขัดด้ายถักสีขาว
มีสายโยงหนังหรือด้ายถักสีขาว ๒
สายสอดใต้อินทรธนูข้างละสายไขว้ก้นด้านหลังโดยให้สายขวาทับสายซ้าย
สำหรับพลทหารและนายทหารประทวนชั้นจ่าอากาศ มีซองดาบปลายปืนและซองกระสุนหนังหรือด้ายถักสีขาว
สำหรับนายทหารประทวนชั้นพันจ่าอากาศและนายทหารสัญญาบัตร
มีซองปืนพกและซองกระบี่หนังหรือด้ายถักสีขาวประกอบด้วย
(๕)
รองเท้าหุ้มข้อหนังสีดำและสนับแข้งสูงครึ่งน่องหนังหรือผ้าใบมีสายรัดตอนบนและล่างสีขาว
(๖) สายสะพายปืนหนังสีขาว
(๗) ถุงมือสีขาว

ข้อ ๔๘ 
เครื่องแบบกันหนาวสำหรับนักเรียนนายเรืออากาศ ประกอบด้วย
(๑) หมวกทรงหม้อตาลสีขาว ใช้สายรัดคางทอง
(๒) เสื้อชั้นนอกคอแบะแบบคอแหลมสีน้ำเงินดำ
ทำด้วยสักหลาดหรือเสิร์จ มีตะเข็บหลัง ๓ ตะเข็บ ที่แนวอกมีดุมสีทองขนาดใหญ่ ๒ แถว
แถวละ ๔ ดุม มีกระเป๋าบนที่อกเสื้อข้างซ้าย ๑ กระเป๋าและมีกระเป๋าล่างข้างละ ๑
กระเป๋า เป็นกระเป๋าเจาะไม่มีปก มีเครื่องหมายชั้นการศึกษาทำด้วยแถบไหมทองกว้าง
๐.๖ เซนติเมตร จำนวนแถบตามชั้นการศึกษาชั้นละ ๑ แถบ แต่ละแถบห่างกัน ๐.๖ เซนติเมตร
ประดับรอบแขนทั้งสองข้าง ให้จุดเริ่มอยู่ห่างจากปลายแขนเสื้อ ๗.๕ เซนติเมตร
โดยให้แถบชั้นการศึกษาปีที่ ๑ เริ่มจากแนวตะเข็บเสื้อเฉียงขึ้นทางด้านนอก ๔๕
องศาแล้ววกเฉียงกลับไปบรรจบจุดเริ่มต้น แถบแสดงชั้นการศึกษาปีอื่น ๆ
ประดับเรียงขนานกันไปและวกกลับไปบรรจบแนวห่างจากปลายแขนเสื้อ ๗.๕ เซนติเมตร
เสื้อแบบนี้ให้ใช้เชิ้ตสีขาวผูกผ้าผูกคอสีน้ำเงินดำเงื่อนกะลาสีด้วย
(๓) กางเกงขายาวสีขาวหรือสีน้ำเงินดำ
ทำด้วยสักหลาดหรือเสิร์จ
กางเกงขายาวสีน้ำเงินดำมีลักษณะเช่นเดียวกับกางเกงขายาวสีขาว
(๔) รองเท้าหุ้มข้อหนังสีดำ

ข้อ ๔๙  เครื่องแบบกันหนาวสำหรับทหารหญิง ประกอบด้วย
(๑) หมวกทรงกลมพับปีกสีเทา
(๒) เสื้อชั้นนอกรัดเอวสีเทา คอแบะแบบมน ชายเสื้อยาวเสมอเอว
มีแถบรัดเอวกว้าง ๕.๕ เซนติเมตร ด้านข้างมีดุมขนาดเล็กข้างละ ๒ ดุม
เรียงตามยาวของแถบ และมีแผ่นผ้าชนิดเดียวกับเสื้อสำหรับขัดดุมรัดเอว
ปลายแถบข้างขวายาวเลยสาบอก ๕ เซนติเมตร ด้านในมีดุมขัด
มีซิปรูดตลอดแนวอกเสื้อด้านในสาบ แขนยาวผ่าแขนด้านนอก ปลายแขนต่อกว้าง ๕.๕
เซนติเมตร และมีดุมขนาดเล็กข้างละ ๒ ดุม เรียงตามยาวของปลายแขนต่อสำหรับรัดปลายแขน
ดุมทั้งสิ้นใช้ดุมสีเทา และมีอินทรธนูดังนี้
พลทหาร นักเรียนจ่าอากาศและนายทหารประทวนชั้นจ่าอากาศมีอินทรธนูอ่อนตอนปลายขัดดุมสีทองขนาดเล็ก
นายทหารประทวนชั้นพันจ่าอากาศและนายทหารสัญญาบัตร
ใช้อินทรธนูแข็ง
เสื้อแบบนี้ให้ใช้เสื้อคอพับสีขาวประกอบด้วย
(๓) กระโปรงสีเทา
(๔) รองเท้าหุ้มส้นหนังสีดำ
(๕) ถุงเท้ายาวสีน้ำตาลอ่อน จะใช้หรือไม่ก็ได้
(๖) กระเป๋าถือสีดำ

ข้อ ๕๐ 
บรรดาเครื่องแบบพิเศษในภาคนี้ถ้ามิได้มีข้อความกำหนดไว้เป็นอย่างอื่น
ให้ใช้อินทรธนู เครื่องหมายยศ เครื่องหมายสังกัดและเครื่องหมายพิเศษตามภาค ๑
หรือภาค ๒ แล้วแต่กรณี

ภาค ๔
เบ็ดเตล็ด

ข้อ ๕๑ 
ในขณะปฏิบัติราชการสนาม สำหรับทหารชายเมื่อแต่งเครื่องแบบที่ใช้หมวกทรงหม้อตาลสีเทาหรือหมวกแก๊ปทรงอ่อนสีเทา
จะใช้หมวกหนีบสีเทามีเครื่องประกอบดังต่อไปนี้
แทนหมวกทรงหม้อตาลสีเทาหรือหมวกแก๊ปทรงอ่อนสีเทาก็ได้
(๑)
ตราหน้าหมวกติดที่ด้านซ้ายเหนือขอบหมวกห่างจากมุมพับด้านหน้า ๔ เซนติเมตร
พลทหาร นักเรียนดุริยางค์ นักเรียนจ่าอากาศ นายทหารประทวน
และนายทหารสัญญาบัตร ใช้ตราหน้าหมวกโลหะขนาดเล็ก
นักเรียนนายเรืออากาศ ใช้ตราหน้าหมวกโลหะ
(๒) ดุมหน้าหมวก ๒ ดุม
ติดเรียงกันตามทางดิ่ง
พลทหาร ใช้ดุมเกลี้ยงสีเทาขนาดเล็ก
นักเรียนดุริยางค์ นักเรียนจ่าอากาศ นายทหารประทวน
นักเรียนนายเรืออากาศ และนายทหารสัญญาบัตร ใช้ดุมสีทองขนาดเล็ก
(๓)
แถบติดที่ด้านซ้ายตอนหน้าหมวกพาดจากบนลงล่างเฉียงไปทางหลัง
นักเรียนดุริยางค์ นักเรียนจ่าอากาศ นายทหารประทวน
และนักเรียนนายนายเรืออากาศ ใช้แถบสักหลาดหรือเสิร์จสีน้ำเงินดำกว้าง ๔ เซนติเมตร
๑ แถบ และให้ติดตราหน้าหมวกทับกึ่งกลางแถบ
นายทหารสัญญาบัตรชั้นนาวาอากาศเอกลงมา
ใช้แถบสักหลาดหรือเสิร์จสีน้ำเงินดำกว้าง ๕ เซนติเมตร ๑ แถบ
และมีแถบไหมสีเหลืองกว้าง ๑.๒ เซนติเมตร ๒ แถบ พาดกลางแถบสีน้ำเงินดำตามยาว
เว้นระยะระหว่างแถบ ๐.๕ เซนติเมตร และให้ติดตราหน้าหมวกทับกึ่งกลางแถบ
นายทหารสัญญาบัตรชั้นนายพลอากาศ และจอมพลอากาศ
ใช้แถบสักหลาดหรือเสิร์จสีน้ำเงินดำกว้าง ๕ เซนติเมตร ๑ แถบ
และมีแถบไหมสีเหลืองกว้าง ๑.๒ เซนติเมตร ๒ แถบ กับแถบไหมสีเหลืองกว้าง ๐.๖
เซนติเมตร ๑ แถบ แทรกอยู่ระหว่างกลางพาดกลางแถบสีน้ำเงินดำตามยาว เว้นระยะระหว่างแถบ
๐.๕ เซนติเมตร และให้ติดตราหน้าหมวกทับกึ่งกลางแถบ

ข้อ ๕๒  บรรดาหมวกเหล็ก
ในบางโอกาสจะใช้รองในหมวกเหล็กสีเดียวกันแทนก็ได้

ข้อ ๕๓ 
ทหารที่ขับขี่รถจักรยานยนตร์จะใช้หมวกกันกระแทกสีเทาในขณะขับขี่ก็ได้

ข้อ ๕๔ 
ทหารซึ่งมีหน้าที่ใช้เครื่องยนตร์หรือหน้าที่การช่าง ในเวลาปฏิบัติหน้าที่
ให้ใช้เครื่องแบบประกอบด้วย
(๑) หมวกแก๊ปทรงอ่อนสีเทา
(๒) เสื้อกางเกงติดกันสีเทาโดยไม่ติดเครื่องหมายใด ๆ
(๓) รองเท้าผ้าใบหรือหนังสีดำ

ข้อ ๕๕ 
ทหารซึ่งทำงานในอากาศให้ใช้เครื่องแบบ เครื่องหมายยศ
เครื่องหมายสังกัดและเครื่องประกอบที่ใช้ในการทำงานในอากาศตามที่กองทัพอากาศกำหนดได้

ข้อ ๕๖ 
ทหารหญิงซึ่งทำหน้าที่นางพยาบาล ให้ใช้เครื่องประกอบและเครื่องหมายยศ
ดังนี้
(๑) ในเวลาปฏิบัติหน้าที่ภายในกรมกอง
สถานพยาบาล หรือในห้องเรียน
(ก) หมวกสีขาว
ใช้ผ้าเย็บติดกันเป็นรูปหมวกพยาบาลมีกะบังหน้ากว้าง ๑๐ เซนติเมตร
เฉพาะนายทหารประทวนและนายทหารสัญญาบัตรเหนือกะบังมีแถบสีเทาแก่ทำด้วยริบบิ้นกำมะหยี่กว้าง
๒ เซนติเมตร เรียกว่าแถบใหญ่ กว้าง ๑ เซนติเมตรเรียกว่าแถบเล็ก
ประดับตามยาวโดยตลอด ขนานและห่างจากริมบนของกะบัง ๑.๕ เซนติเมตร มีจำนวนแถบดังนี้
คือ
นายทหารประทวน แถบเล็ก ๑ แถบ
นายทหารสัญญาบัตร แถบเล็ก ๒ แถบ เว้นระยะระหว่างแถบ ๑
เซนติเมตร
นายทหารสัญญาบัตรซึ่งดำรงตำแหน่งหัวหน้าฝ่ายพยาบาลหญิง
และผู้อำนวยการโรงเรียนจ่าอากาศพยาบาลหญิง แถบใหญ่ ๑ แถบ
นักเรียนจ่าอากาศพยาบาลหญิงภาคการศึกษาแรกของปีการศึกษาปีที่
๑ ไม่มีหมวก
(ข) เสื้อกระโปรงติดกันและสายคาดเอวสีขาว
เสื้อคอแบะแบบคอมน ตั้งแต่คอถึงเอวผ่าตลอด
ตามแนวอกเสื้อด้านในมีดุมขัดแขนสั้นเหนือข้อศอกไม่เกิน ๒ เซนติเมตร
ปลายแขนพับจากด้านใน ๒.๕ เซนติเมตร ออกข้างนอกเป็นรูปแหลม ๔ เซนติเมตร
สำหรับนักเรียนจ่าอากาศพยาบาลหญิงติดเครื่องหมายชั้นการศึกษาตามทางดิ่งที่มุมปกคอแบะตอนบนทั้ง
๒ ข้าง
กระโปรง ยาวคลุมเข่าไม่เกินครึ่งน่อง
เอวติดกันกับเสื้อและผ่าติดต่อเป็นมุมฉากจากแนวอกของเสื้อตามแนวเอวไปจดรอยผ่าเอวทางด้านซ้าย
ชายกระโปรงไม่บานจนเกินไป ด้านหน้ามีกระเป๋าปะข้างละ ๑ กระเป๋า ไม่มีปก ตรงกลางด้านล่างของกระเป๋าและขอบกระเป๋าเป็นรูปแหลมพองาม
สายคาดเอว กว้าง ๕ เซนติเมตร ยาวรอบเอว ปลายทั้ง ๒
ข้างเป็นรูปแหลมชายมน
ปลายขวาทับปลายซ้ายที่กึ่งกลางเอวด้านหน้าและขัดดุมสีทองขนาดเล็ก ๑ ดุม
(ค) รองเท้าหุ้มส้นผ้าใบสีขาว ชนิดผูกเชือก ส้นเตี้ย
ไม่มีริ้วและลวดลาย
(ง) ถุงเท้าสั้นสีขาว
(๒)
ในเวลาปฏิบัติหน้าที่ในงานเกียรติยศหรืองานทั่วไป ให้ใช้เครื่องแบบเช่นเดียวกับ
(๑) เว้นแต่
(ก) เสื้อ ให้ใช้แขนยาว
ข้อมือพับขัดดุมสีทองลักษณะเช่นเดียวกับดุมสายคาดเอว เว้นแต่เส้นผ่าศูนย์กลาง ๑
เซนติเมตร ๒ ดุม มีสายสร้อยสีทองร้อยติดกัน
(ข) รองเท้าหุ้มส้นหนังสีขาว ส้นใหญ่พอสมควร สูงไม่เกิน ๕
เซนติเมตร ไม่มีริ้วและลวดลาย
(ค) ถุงเท้ายาวสีขาว
เมื่อแต่งเครื่องแบบตาม (๑) หรือ (๒)
จะใช้เสื้อคลุมกันหนาวสีเทาทำด้วยสักหลาดหรือเสิร์จ คอปกแบบคอมน คลุมไหล่ ไม่มีแขน
ซับในสีแดง ตัวยาวเท่าเสื้อชั้นนอกคอแบะที่ใต้คอปกมีดุมสีเทาขนาดใหญ่ ๒ ดุม
สีสายสีเดียวกับดุม คล้องติดกันก็ได้

ข้อ ๕๗ 
ทหารซึ่งมีหน้าที่เกี่ยวกับการรักษาพยาบาล
ในเวลาปฏิบัติหน้าที่ในสถานพยาบาล จะใช้เสื้อหรือผ้ากันเปื้อนก็ได้
ในเวลาปฏิบัติหน้าที่ในสนาม ให้แต่งเครื่องแบบสนามเช่นเดียวกับทหารทั่วไป
สำหรับทหารชาย ที่หมวกเหล็กให้มีเครื่องหมายกาชาด ที่ด้านหน้าหมวกและด้านหลังหมวก
กับที่แขนเสื้อข้างซ้ายระหว่างไหล่กับข้อศอกพันผ้าพันแขนสีขาวกว้าง ๑๐ เซนติเมตร
มีเครื่องหมายกาชาดอยู่ด้านนอก
สำหรับทหารหญิงให้ใช้เครื่องหมายกาชาดบนพื้นวงกลมสีขาว ทำด้วยสักหลาดหรือเสิร์จเส้นผ่าศูนย์กลาง
๖ เซนติเมตร เย็บติดที่ไหล่เสื้อข้างซ้ายห่างจากตะเข็บไหล่ ๒ เซนติเมตร

ข้อ ๕๘ 
เสื้อคลุมกันหนาวคอแบะแบบแหลมสีเทาสำหรับทหารชาย
ทำด้วยสักหลาดหรือเสิร์จตัวยาวครึ่งน่อง ที่แนวอกมีดุมสีเทาขนาดใหญ่ ๒ แถว แถวละ ๓
ดุม ด้านข้างมีกระเป๋าล่างข้างละ ๑ กระเป๋า เป็นกระเป๋าเจาะไม่มีปก
และมีเข็ดขัดทำด้วยสักหลาดหรือเสิร์จชนิดเดียวกับเสื้อกว้าง ๕ เซนติเมตร
หัวเข็มขัดทำด้วยโลหะสีทอง ขดเป็นรูปสี่เหลี่ยมผืนผ้าทางตั้งย่อมุม
ไม่มีเข็มสำหรับสอดรู
เสื้อแบบนี้ให้ติดเครื่องหมายยศและเครื่องหมายสังกัดของเครื่องแบบปกติเทาคอพับที่ใช้อินทรธนูอ่อนและใช้สวมคลุมเครื่องแบบได้ทุกชนิด

ข้อ ๕๙ 
เสื้อคลุมกันหนาวคอปกแบบคอมน สีเทาสำหรับทหารหญิง ทำด้วยสักหลาดหรือเสิร์จ
ตัวยาวครึ่งน่อง ที่แนวอกมีดุม ๒ แถว แถวละ ๒ ดุม ด้านหลังที่แนวเอวมีดุมข้างละ ๑
ดุม และมีแผ่นสักหลาดหรือเสิร์จชนิดเดียวกับเสื้อสำหรับขัดดุมรัดเอว
ด้านข้างมีกระเป๋าล่างข้างละ ๑ กระเป๋า เป็นกระเป๋าเจาะไม่มีปก
ดุมทั้งสิ้นใช้ดุมสีเทาขนาดใหญ่
เสื้อแบบนี้ให้ติดเครื่องหมายยศและเครื่องหมายสังกัดของเครื่องแบบปกติคอพับที่ใช้อินทรธนูอ่อน
และใช้สวมคลุมเครื่องแบบได้ทุกชนิด

ข้อ ๖๐ 
เสื้อหรือผ้าคลุมกันฝนสีเทาหรือสีน้ำเงินดำ ไม่ติดเครื่องหมายใด ๆ
ใช้สวมคลุมเครื่องแบบได้ทุกชนิด แต่ห้ามสวมขณะประจำแถวทหาร
ขณะสวมเสื้อกันฝนหรือใช้ผ้าคลุมกันฝน
ถ้าใช้หมวกทรงหม้อตาลจะใช้พลาสติกสีขาวชนิดใสหรือผ้าสีเดียวกับเสื้อหุ้มหมวกก็ได้

ข้อ ๖๑  ในโอกาสขี่ม้า
เมื่อแต่งเครื่องแบบที่ใช้กางเกงขายาวสีเทา
จะใช้กางเกงแบบขี่ม้าสีเทาและรองเท้าสูงหนังสีดำติดเดือยทำด้วยโลหะสีเงินก็ได้
เมื่อแต่งเครื่องแบบที่ใช้กางเกงแถบ
ให้ใช้กางเกงแถบแบบขี่ม้าและรองเท้าสูงหนังสีดำติดเดือยทำด้วยโลหะสีเงิน

ข้อ ๖๒ 
ทหารซึ่งได้รับเครื่องหมายความสามารถในการบินของสโมสรการบินให้ใช้ประกอบกับเครื่องแบบได้ทุกชนิด
และให้ติดที่อกเสื้อข้างซ้ายเหนือปกกระเป๋า
ถ้าประดับเครื่องราชอิสริยาภรณ์หรือแพรแถบเครื่องราชอิสริยาภรณ์
ให้ติดเครื่องหมายนี้เหนือขึ้นไป เมื่อแต่งเครื่องแบบสโมสรอกแข็งหรือเครื่องแบบสโมสรอกอ่อน
ให้ใช้ขนาดย่อลงครึ่งหนึ่ง

ข้อ ๖๓  ตราหน้าหมวก มีดังนี้
(๑) พลทหาร นักเรียนดุริยางค์
นักเรียนจ่าอากาศ นายทหารประทวนและนายทหารสัญญาบัตร
(ก) ตราหน้าหมวกโลหะ เป็นรูปปีกนก ๒ ปีก
สีเงินวางทับอยู่บนวงช่อชัยพฤกษ์สีทอง ๒ ข้าง ข้างละ ๖ ใบ ตรงใบชัยพฤกษ์จดกันมีโบสีเงิน
เบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทอง
ขนาดใหญ่   กว้าง
๖ เซนติเมตร  สูง ๗ เซนติเมตร
ขนาดกลาง  กว้าง
๔ เซนติเมตร  สูง ๕ เซนติเมตร
ขนาดเล็ก    กว้าง
๓ เซนติเมตร  สูง ๔ เซนติเมตร
(ข) ตราหน้าหมวกปักด้วยดิ้น เป็นรูปปีกนก ๒ ปีก สีเงินวางทับอยู่บนวงช่อชัยพฤกษ์สีทอง
๒ ข้าง ข้างละ ๖ ใบ ที่ใบชัยพฤกษ์จดกันมีโบสีเงิน
เบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทอง
บนพื้นสักหลาดสีน้ำเงินดำ รูปใบโพ
ขนาดใหญ่   กว้าง
๖ เซนติเมตร  สูง ๗ เซนติเมตร
ขนาดเล็ก    กว้าง
๔ เซนติเมตร  สูง ๕ เซนติเมตร
(๒) นักเรียนนายเรืออากาศ
(ก) ตราหน้าหมวกโลหะเป็นรูปปีกนก ๒ ปีก
สีเงินวางทับอยู่บนวงช่อชัยพฤกษ์สีทอง ๒ ข้าง ข้างละ ๔ ใบ
ที่ใบชัยพฤกษ์จดกันมีโบสีเงิน
เบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทอง กว้าง ๓ เซนติเมตร
สูง ๔ เซนติเมตร
(ข) ตราหน้าหมวกปักด้วยดิ้น เป็นรูปปีกนก ๒
ปีกสีเงินวางทับอยู่บนวงช่อชัยพฤกษ์สีทอง ๒ ข้าง ข้างละ ๔ ใบ
ที่ใบชัยพฤกษ์จดกันมีโบสีเงิน
เบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทอง
บนพื้นสักหลาดสีน้ำเงินดำ รูปใบโพกว้าง ๔ เซนติเมตร สูง ๕ เซนติเมตร

ข้อ ๖๔  ดุมมี ๔ ชนิด ดังนี้
(๑) ดุมสีทอง ทำด้วยโลหะ มีลักษณะกลมนูนเล็กน้อย
มีเส้นขอบโดยรอบ ภายในเส้นขอบมีลายดุนเป็นรูปดาว ๕ กลีบ อยู่เหนือปีกนก ๒ ปีก
(๒) ดุมสีเทา ทำด้วยวัตถุมีลักษณะกลมแบน มีรูสำหรับเย็บติด
๒ ถึง ๔ รู
(๓) ดุมสีขาว มีลักษณะเช่นเดียวกับดุมสีเทา
(๔) ดุมเกลี้ยงสีเทา ทำด้วยโลหะมีลักษณะกลมนูนเล็กน้อย
ไม่มีรู
ดุมทั้ง ๔ ชนิดนี้มี ๒ ขนาด คือ
ขนาดใหญ่   เส้นผ้าศูนย์กลาง ๒.๕ เซนติเมตร
ขนาดเล็ก    เส้นผ้าศูนย์กลาง ๑.๕ เซนติเมตร

ข้อ ๖๔ ทวิ[๒๙]  เพื่อประโยชน์ในการปฏิบัติราชการสนาม
จะใช้หมวก เสื้อ กางเกง เข็มขัดและรองเท้าของเครื่องแบบสนามเป็นสีกากีแกมเขียว
หรือสีกากีแกมเขียวสลับดำหรือสลับเหลืองก็ได้

ข้อ ๖๕ 
เพื่อประโยชน์ในการฝึกและการปฏิบัติราชการสนามหรือเพื่อความสะดวกในการปฏิบัติหน้าที่
จะใช้เครื่องประกอบเครื่องแบบตามที่กองทัพอากาศกำหนดขึ้นตามความจำเป็นหรือสมควรก็ได้

ข้อ ๖๖  ให้กองทัพอากาศสร้างเครื่องแบบตัวอย่าง
หรือเขียนรูปเครื่องแบบตัวอย่างขึ้นไว้เป็นมาตรฐาน

ให้ไว้ ณ วันที่ ๑๒ มิถุนายน ๒๕๑๑
จอมพล ถ.  กิตติขจร
รัฐมนตรีว่าการกระทรวงกลาโหม

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากเครื่องหมายยศที่ใช้กับเสื้อคอพับของเครื่องแบบทหารอากาศและเครื่องแบบฝึกหัดยังไม่เหมาะสมกับกาลสมัย
ประกอบกับทางราชการได้พิจารณากำหนดเครื่องแบบสวนสนามและเครื่องแบบกันหนาวของนักเรียนนายเรืออากาศขึ้นใหม่
ทั้งเห็นสมควรปรับปรุงส่วนประกอบต่าง ๆ ของเครื่องแบบบางอย่างให้เหมาะสมยิ่งขึ้น

กฎกระทรวง (พ.ศ. ๒๕๑๒)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๔[๓๐]

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากในปัจจุบันนี้มีนักเรียนนายเรืออากาศเข้าศึกษาวิชาการแพทย์ในมหาวิทยาลัย
จึงสมควรกำหนดเครื่องหมายของนักเรียนนายเรืออากาศซึ่งเข้าศึกษาวิชาการแพทย์ในมหาวิทยาลัยเพิ่มขึ้น

กฎกระทรวง (พ.ศ. ๒๕๑๖)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๔[๓๑]

หมายเหตุ :- เหตุผลในการประกาศใช้กฎกระทรวงฉบับนี้ คือ
เพื่อประโยชน์ในการปฏิบัติราชการสนามของทหารอากาศซึ่งปฏิบัติราชการสนามร่วมกับทหารบกซึ่งแต่งเครื่องแบบสนามสีกากีแกมเขียวอยู่แล้ว
สมควรกำหนดสีของหมวก เสื้อ กางเกง เข็มขัด
และรองเท้าของเครื่องแบบสนามสำหรับทหารอากาศให้สอดคล้องกันด้วย  จึงจำเป็นต้องออกกฎกระทรวงฉบับนี้

กฎกระทรวง (พ.ศ. ๒๕๒๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๖[๓๒]

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๓
ได้กำหนดเครื่องหมายความสามารถในการทำงานในอากาศไว้เพียง ๓ ประเภทนั้น  บัดนี้
สมควรกำหนดเครื่องหมายความสามารถในการทำงานในอากาศเพิ่มขึ้นสำหรับเจ้าหน้าที่ช่างอากาศ
เจ้าหน้าที่สื่อสาร เจ้าหน้าที่สรรพาวุธ เจ้าหน้าที่ถ่ายรูป
เจ้าหน้าที่ขนส่งทางอากาศ เจ้าหน้าที่ต้อนรับบนอากาศยาน
แพทย์และพยาบาลเวชศาสตร์การบินในการลำเลียงผู้ป่วยทางอากาศ
นอกจากนี้ควรกำหนดเครื่องหมายความสามารถในการทำหน้าที่ต้นหน ชั้นที่ ๓
ขึ้นอีกด้วย 
จึงจำเป็นต้องออกกฎกระทรวงนี้

กฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗[๓๓]

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากกองนักเรียนนายเรืออากาศ โรงเรียนนายเรืออากาศ กรมยุทธศึกษาทหารอากาศ
และกองพันทหารอากาศโยธิน ๑ กรมอากาศโยธิน
ได้รับพระบรมราชานุญาตให้สถาปนาเป็นกองนักเรียนนายเรืออากาศ รักษาพระองค์
โรงเรียนนายเรืออากาศ และกองพันทหารอากาศโยธิน ๑ รักษาพระองค์ กรมอากาศโยธิน
เพื่อเป็นเกียรติประวัติของหน่วยทหาร
สมควรแก้ไขเพิ่มเติมเครื่องแบบทหารอากาศให้เหมาะสมยิ่งขึ้น
และสมควรแก้ไขอักษรย่อของนักเรียนนายเรืออากาศให้ถูกต้องตรงกับที่กระทรวงกลาโหมกำหนด  จึงจำเป็นต้องออกกฎกระทรวงนี้

ปณตภร/ผู้จัดทำ
๑๐ มิถุนายน ๒๕๕๖

[๑] ราชกิจจานุเบกษา
เล่ม ๘๕/ตอนที่ ๖๑/ฉบับพิเศษ หน้า ๔/๔ กรกฎาคม ๒๕๑๑

[๒] ข้อ ๓ (๔) แก้ไขเพิ่มเติมโดยกฎกระทรวง
(พ.ศ. ๒๕๒๓) ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๗

[๓] ข้อ ๓ (๕)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๔] ข้อ ๔ (๗)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๕] ข้อ ๔ (๘)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร พุทธศักราช
๒๔๗๗ ว่าด้วยเครื่องแบบทหารอากาศ ฉบับที่ ๑๗

[๖] ข้อ ๕ (๗)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๗] ข้อ ๕ (๘)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๘] ข้อ ๖ (๘)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๙] ข้อ ๖ (๙)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๐] ข้อ ๗ (๗)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๑] ข้อ ๗ (๘)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๒] ข้อ ๘
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๓] ข้อ ๙
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๔] ข้อ ๑๑ (๓)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๕] ข้อ ๑๒
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๖] ข้อ ๑๒ ทวิ
เพิ่มโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๗] ข้อ ๑๕ (๒)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๑๘] ข้อ ๒๗ แก้ไขเพิ่มเติมโดยกฎกระทรวง
(พ.ศ. ๒๕๒๑) ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๖

[๑๙] ข้อ ๒๙ (๑)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๐] ข้อ ๒๙ วรรคห้า
เพิ่มโดยกฎกระทรวง (พ.ศ. ๒๕๑๒) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๔

[๒๑] ข้อ ๓๒ ทวิ
เพิ่มโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๒] ข้อ ๓๓ (๖)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๓] ข้อ ๓๓ (๗)
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๔] ข้อ ๓๔
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๕] ข้อ ๓๕
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๖] ข้อ ๓๗
แก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๗] ข้อ ๓๘ แก้ไขเพิ่มเติมโดยกฎกระทรวง
(พ.ศ. ๒๕๒๓) ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๗

[๒๘] ข้อ ๔๓ วรรคสอง
(๕) เพิ่มโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗

[๒๙] ข้อ ๖๔ ทวิ
เพิ่มโดยกฎกระทรวง (พ.ศ. ๒๕๑๖) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๔

[๓๐] ราชกิจจานุเบกษา
เล่ม ๘๖/ตอนที่ ๑๑๑/หน้า ๙๙๙/๙ ธันวาคม ๒๕๑๒

[๓๑] ราชกิจจานุเบกษา
เล่ม ๙๐/ตอนที่ ๒๑/ฉบับพิเศษ หน้า ๑/๑ มีนาคม ๒๕๑๖

[๓๒] ราชกิจจานุเบกษา
เล่ม ๙๕/ตอนที่ ๑๓๑/ฉบับพิเศษ หน้า ๑๒/๒๓ พฤศจิกายน ๒๕๒๑

[๓๓] ราชกิจจานุเบกษา
เล่ม ๙๗/ตอนที่ ๑๘๖/ฉบับพิเศษ หน้า ๕๗/๓ ธันวาคม ๒๕๒๓